title: Tyttökuningas

text: Elokuvan kirjoitti kanadalainen Michel Marc Bouchard, jonka ranskankielinen alkuperäiskäsikirjoitus käännettiin kuvauksia varten englanniksi. Kaurismäen mukaan englanninkielinen toteutus oli ainoa järkevä ratkaisu elokuvan kannalta, vaikka todellisuudessa aikakauden hovikieli olikin ranska. Elokuvassa käsiteltyjä aiheita ovat muun muassa kolmikymmenvuotinen sota, vapaa tahto, tieteiden vaaliminen sekä Kristiinan ja hovineito Ebba Sparren välinen suhde. Sparrea näyttelee Sarah Gadon ja Kristiinan holhoojaa Michael Nyqvist. "Tyttökuninkaan" kuvauksiin käytettiin 37 päivää, ja sen valmistaminen maksoi noin 6,5 miljoonaa euroa. Mika Kaurismäen mukaan historiallisen elokuvan tekemisen perinteet puuttuvat Suomesta, joten tuotantohenkilökunta oli alusta pitäen itse vastuussa pukujen ja lavastusten toteuttamisesta."Tyttökuningas" sai maailmanensi-iltansa Montrealin kansainvälisillä elokuvajuhlilla 4. syyskuuta 2015. Siellä Malin Buskalle myönnettiin parhaan naisnäyttelijän palkinto ja "Tyttökuningas" valittiin yleisön suosikiksi. Suomessa elokuvan ensi-ilta oli 11. joulukuuta 2015. The Hollywood Reporter -lehden kriitikko Stephen Dalton arvosteli elokuvaa siitä, että se asettaa siirappisen melodraaman tunteellisen, psykologisen ja poliittisen syvyyden edelle.


title: Golden Globe 2016

text: Golden Globe 2016 oli järjestyksessään 73. Golden Globe -palkintogaala, jossa jaettiin palkintoja vuoden 2015 elokuville ja televisiosarjoille. Gaala järjestettiin Beverly Hilton -hotellissa, Kaliforniassa 10. tammikuuta 2016. Gaalan juonsi neljättä kertaa Ricky Gervais. Eniten ehdokkuuksia sai "Carol" viidellä ehdokkuudella. Palkintoja voitti eniten "The Revenant", joka palkittiin parhaasta draamaelokuvasta, ohjauksesta ja miespääosasta.


title: Luettelo folk metal -yhtyeistä

text: Tämä on aakkosellinen luettelo folk metal -yhtyeistä. Mukana on myös yhtyeitä folk metalin alalajeista kuten kelttimetalli, keskiaikametalli ja viikinkimetalli.


title: Juho Menander

text: Juho (Johan) Menander (17. joulukuuta 1841 – 16. lokakuuta 1894) oli suomalainen kirkkomaalari.


title: Juho Menander

text: Menanderin vanhemmat olivat Kokemäen Paistilan Köönikän torppari Juho Vilhelm Juhonpoika ja Maria Kristina Matintytär. Hän työskenteli aluksi renkinä Kullaalla ja Kokemäellä kunnes lähti opiskelemaan Turkuun. Menander oppi Turussa luku- ja kirjoitustaidon Bell-Lancaster-koulussa jossa yksi opettaja opetti suurta oppilasmäärää niin että oppilaat oli jaettu pieniin ryhmiin ja pidemmälle opinnoissa päässeet oppilaat toimivat opettajan avustajina opetuksessa. Hän sai myös sukunimensä koulussa (Meinander=kunnon mies). Vuonna 1857 hän muutti Punkalaitumelle mäalariksi. Hän toimi Punkalaitumella myös sunnuntaikoulun pitäjänä ja jonkin aikaa kiertokoulun opettajana. Lisäksi Menander oli kunnallislautakunnan jäsenenä ja kuntakokouksen esimiehenä.


title: Juho Menander

text: Juho Menander on maalannut vuonna 1872 Vesilahden kirkon lehterien reunoilla olevat Raamatun henkilöitä esittävät kuvat käyttäen mallina vuoden 1642 Raamatun kuvitusta.


title: Juho Menander

text: Menander oli naimisissa vuodesta 1864 Ulla (Ulrika) Nygrenin (1838–1901) kanssa. Heillä oli kahdeksan lasta joista nuorin oli Toijalan yhteiskoulun rehtorina 40 vuoden ajan toiminut Väinö Ilmari Suvanto (1881–1949).


title: Juha Bäck

text: Juha Bäck (s. 21. heinäkuuta 1976 Pieksämäki) on suomalainen entinen maastohiihtäjä, joka oli erikoistunut sprinttihiihtoon. Hän edusti Hämeenlinnan Hiihtoseuraa.


title: Juha Bäck

text: Bäckin perhe muutti Pieksämäeltä Toijalaan Bäckin ollessa 4-vuotias, ja hän aloitti hiihdon harrastamisen Toijalan Vauhdissa. Hämeenlinnan Hiihtoseuraa hän siirtyi edustamaan 15-vuotiaana.


title: Juha Bäck

text: Bäck kilpaili vuosina 2000–2007 seitsemässä maailmancupin osakilpailussa, jotka kaikki olivat sprinttejä. Hänen ensimmäinen maailmancup-kilpailunsa oli vapaan hiihtotavan sprintti Lahdessa 3. maaliskuuta 2000. Maailmancupin pistesijalle Bäck ylsi kerran: 5. maaliskuuta 2005 Lahdessa sijoituttuaan perinteisen hiihtotavan sprintissä 30. sijalle.


title: Juha Bäck

text: Bäck osallistui Italian Tarvisiossa järjestettyihin Universiadeihin 2003, joissa hän sijoittui vapaan hiihtotavan sprintissä seitsemänneksi ja 10 kilometrin perinteisen hiihtotavan kilpailussa 46. sijalle.


title: Juha Bäck

text: SM-kilpailuissa Bäck saavutti hopeaa vapaan hiihtotavan sprintissä Keravalla 2000.


title: DistroWatch

text:
DistroWatch on englanninkielinen sivusto, joka esittelee tunnetuimpia Linux-jakelupaketteja. Näiden lisäksi sivustolla on linkkejä muihin avoimiin Unixin tyyppisiin käyttöjärjestelmiin kuten OpenSolaris, Minix ja BSD. Sivustolla on tietoja muutamasta sadasta käyttöjärjestelmäpaketista.
Sivusto alkoi toimia vuonna 2001. Se rahoittaa toimintansa lahjoituksilla ja käyttöjärjestelmälevyjen myynnillä.


title: DistroWatch

text: Sivustolla julkaistaan maanantaisin aihetta ajankohtaisesti käsittelevä Distrowatch weekly (DWW).


title: DistroWatch

text:
Distrowatchin suosiolista kertoo sen, kuinka monta kertaa on käyty päivittäin mitäkin jakelupakettia esittelevällä Distrowatchin sivustolla. Viime vuosina suosiolistan kärkipäässä on ollut Linux Mint.
Distrowatchin suosiolista ei suoraan kerro jakelupaketin yleisyydestä, käyttökelpoisuudesta tai markkinaosuuksista.


title: Valeri Rodohlebov

text: Valeri Rodohlebov (s. 6. marraskuuta 1972) on venäläis-suomalainen entinen maastohiihtäjä. Hän edusti Kuusamon Erä-Veikkoja.


title: Valeri Rodohlebov

text: Rodohlebov edusti urallaan sekä Venäjää että Suomea. Maailmancupissa hän edusti Venäjää yhdessä kilpailussa: 3. tammikuuta 1998 Toksovassa hiihdetyssä 30 kilometrin vapaan hiihtotavan kilpailussa, jossa hänen sijoituksensa oli 47. Syksyllä 2004 Rodohlebov sai Suomen kansalaisuuden. Hän edusti vuosina 2004–2005 Suomea kuudessa maailmancupin osakilpailussa, joissa hänen paras saavutuksensa oli 47. sija 15 kilometrin perinteisen hiihtotavan kilpailussa Kuusamossa 26. marraskuuta 2005.


title: Valeri Rodohlebov

text: Rodohlebov voitti SM-kilpailuissa 2005 yhdistelmäkilpailun kultaa minuutin erolla, ja nousi Suomen joukkueeseen Oberstdorfin MM-kisoihin 2005 alustavan 12 miehen kisajoukkueen ulkopuolelta. Hän oli aiemmin edustanut Venäjää kolmissa nuorten MM-hiihdoissa, mutta aikuisten tasolla MM-kisat olivat hänen ensimmäisensä. Oberstdorfissa Rodohlebov sijoittui yhdistelmäkilpailussa 53. sijalle ja 50 kilometrin perinteisen hiihtotavan kilpailussa 41. sijalle.


title: Valeri Rodohlebov

text: Venäjän-mestaruuskilpailuissa Rodohlebov voitti 50 kilometrin kilpailun vuonna 1995. SM-kilpailuissa hän saavutti yhden henkilökohtaisen mestaruutensa ohella kultaa viestissä 2003 ja 2005 sekä sprinttiviestissä 2006, kaikki Kuusamon Erä-Veikkojen joukkueessa.


title: Hartikkalampi (Ikaalinen)

text: Hartikkalampi eli Hartikanlampi on Pirkanmaalla Ikaalisten Riitialassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Hartikkalampi on osa Vääräjoen aluetta.


title: Hartikkalampi (Ikaalinen)

text: Lampi on 130 metriä pitkä ja 70 metriä leveä. Se sijaitsee peltoaukean keskellä yli 100 metriä Vääräjoen itäpuolella. Lammen lähiympäristö on kuitenkin suota, johon laskee kaksi pelto-ojaa. Sen yhtä pitkä laskuoja yhtyy jokeen pari kilometriä Vääräjoen joensuusta. Sen rantaan on rakennettu kiinteistö ja vapaa-ajan asunto, joille johtaa tiet 150 metrin etäisyydeltä ohittavalta seututieltä 276.


title: Hartikkalampi (Ikaalinen)

text: Vuoden 1959 peruskartassa lammella ei ollut vielä piirrettynä laskuojaa eikä siihen johtanut suo- tai pelto-ojia. Vuoden 1984 laskuoja oli jo kaivettu ja lammen rannalla sijaitsivat jo nykyiset asunnot.


title: Tähtiportti (yhtye)

text: Tähtiportti on suomalainen elektronisen musiikin superyhtye. Siinä soittavat Reverend Bizarressa ja Opium Warlordsissa vaikuttanut Albert Witchfinder, sekä Vilunki3000, Stiletti-Ana ja Randy Barracuda Imatran Voimasta.


title: Tähtiportti (yhtye)

text: Yhtye julkaisi omaa nimeään kantavan esikoisalbuminsa 27. helmikuuta 2015. Kyseiseltä albumilta löytyy mm. Tähtiportin versio Esa Saarisen kulttikappaleesta "Poikarakkaus." Kappaleesta on julkaistu Miika Lommin ohjaama musiikkivideo.


title: Ikola (kylä)

text: Ikola oli kylä Karjalankannaksella Kivennavan pitäjässä puolivälissä Kirkonkylästä Raivolan asemalle. Ikolassa oli vuonna 1939 viitisenkymmentä taloa.


title: Ikola (kylä)

text: Entisen Ikolan kylän kohdalla on isot peltoaukeat. Länsipuolella metsän takana on runsaasti uutta asutusta. Vanhan suomalaiskylän paikka on Pietariin johtavan E18-tien ja Roštšinoon (Raivola) johtavan tien risteyksessä, risteyksen eteläpuolella.


title: Renzo Rossellini

text: Renzo Rossellini (1908–1982) oli italialainen säveltäjä. Hän sävelsi elokuvamusiikkia ja oli tärkeimpiä neorealismin elokuvasäveltäjiä. Hän sävelsi musiikkia muun muassa veljensä, elokuvaohjaaja Roberto Rossellinin elokuviin ja kaiken kaikkiaan lähes sataan elokuvaan.


title: Juha Lindgren

text: Juha Lindgren (s. 9. toukokuuta 1963 Tampere) on Vaasan yliopiston vero-oikeuden professori. Työsuhde alkoi kaksivuotisena vuonna 2013, mutta määräaikaisuutta on sittemmin pidennetty. Hän on toiminut ylijohtajana Verohallinnolla, mistä tehtävästä hän on virkavapaalla.


title: Juha Lindgren

text: Vuonna 2001 Tampereen yliopistossa väitellyt Lindgren on kauppatieteiden tohtori vero-oikeuden alalta.


title: Juha Lindgren

text: Lindgren on selostanut Tampereen Tapparan ja aikaisemmin myös Ilveksen jääkiekkopelejä radioon vuodesta 1985 lähtien.


title: Juha Lindgren

text: Lindgrenin veli on jääkiekkoilija Jari Lindgren.


title: Korpikylä (Kivennapa)

text: Korpikylä oli kylä rajan pinnassa Kivennavan kolliskulmassa. Naapurikyliä olivat etelässä Vehmainen, lännessä Vuottaa, luoteessa Kauksamo ja Miettilä sekä pohjoisessa Lipola. Vuonna 1944 Korpikylässä oli 44 taloa.


title: Ismail Azzaoui

text: Ismail Azzaoui (s. 6. tammikuuta 1998 Bryssel) on marokkolaistaustainen belgialainen jalkapalloilija, joka edustaa Saksan Bundesliigassa pelaavaa VfL Wolfsburgia. Pelipaikaltaan oikeajalkainen Azzaoui on oikea laitahyökkääjä.


title: Ismail Azzaoui

text: Azzaoui siirtyi englantilaisen Tottenham Hotspurin juniorijoukkueeseen kasvattajaseurastaan RSC Anderlechtistä vuonna 2014. Vuonna 2015 hän siirtyi saksalaiseen VfL Wolfsburgiin. Seuran edustusjoukkueen paidassa Bundesliigassa Azzaoui debytoi marraskuussa 2015 Werder Bremeniä vastaan.


title: Ismail Azzaoui

text: Azzaoui voi edustaa aikuisten maajoukkuetasolla joko Marokkoa tai Belgiaa. Hän on kuitenkin pelannut Belgian alle 17-vuotiaiden maajoukkueessa, jossa hän pelasi vuoden 2015 ikäluokan MM- ja EM-kilpailuissa.


title: Erikoiskirjasto

text: Erikoiskirjastot () ovat kirjastoja, jotka rakentuvat tietyn aiheen tai tarkoituksen ympärille, esimerkiksi käyttäjäryhmän tai erikoisalan mukaan. Erikoiskirjastoja voivat ylläpitää esimerkiksi julkishallinto, tieteelliset seurat, yritykset ja ammatilliset järjestöt. Suomessa on satoja erikoiskirjastoja, muun muassa näkövammaisten kirjasto Celia, Eduskunnan kirjasto, Kansallisarkiston kirjasto ja Kriminologinen kirjasto.


title: Erikoiskirjasto

text: Erikoiskirjaston käsite ei ole ollut aina selkeä. Alussa termillä viitattiin tiettyyn erikoisalaan keskittyneisiin kokoelmiin. Termin käyttö alkoi yleistyä 1900-luvun alussa. Määritelmä painottui kirjastojen tarjoamaan tietoon liike-elämän tarpeisiin. Nykyään erikoiskirjastojen määrittelyssä korostetaan sitä, miten ne eroavat muista kirjastoista. Ne ovat kirjastoja, jotka eivät sovi julkisten, akateemisten tai koulukirjastojen määritelmään.


title: Erikoiskirjasto

text: Merkittävä osa erikoiskirjastoja on osana erikoiskirjastojen ja tietopalveluiden verkostoa. Verkostosta valitaan vuosittain erikoiskirjastojen neuvosto, joka ajaa erikoiskirjastojen etuja. Se käy keskustelua erikoiskirjastojen ja tietopalveluiden puolesta kansallisessa kirjastoverkossa. Se edistää yhteistyötä erikoiskirjastojen välillä. Vuonna 2015 neuvostossa on 10 jäsentä.


title: Erikoiskirjasto

text: viitattu 23.11 2015


title: Väinö Koivula

text: Väinö Ilmari Koivula, vuoteen 1905 Björklund, (12. kesäkuuta 1896 Iisalmi – 1992 Helsinki) oli suomalainen urheilutoimittaja, -johtaja ja -virkamies.


title: Väinö Koivula

text: Koivulan vanhemmat olivat kultaseppä ja raatimies Reetrikki Olivier Koivula, aiemmin Björklund, ja Maria Aleksandra Henriksson. Jääkäriksi 1915 Saksaan lähteä halunneen Koivulan opinnot jäivät joksikin aikaa kesken ja hän työskenteli vuoteen 1919 asti apteekkiapulaisena Kuopiossa, Pyhäjärvellä ja Jaakkimassa. Urheilusta hän innostui 1917 Pyhäjärvellä. Kurkijoella maatalousoppilaitoksen kesken jättänyt Koivula muutti 1921 Helsinkiin, jossa hän menestyi pikajuoksijana TUL:laisessa Helsingin Jyry -seurassa. "Työväen Urheilulehti" palkkasi hänet vuonna 1921 vastaavaksi päätoimittajaksi, joka toimitti lehteä avustajineen ja tuotti itse tuhansia juttuja omalla nimellään ja nimimerkeillä "VK" ja "Jussi". Hän toimitti myös TUL:n vuosikirjoja ja kalentereita. SDP:n jäsen Koivula yritti pysyä erossa TUL:ssa 1927 alkaneista kommunistien ja sosiaalidemokraattien riidoista, mutta kommunistien tultua lehtiyhtiön johtoon hänet erotettiin. Koivulasta tuli sosiaalidemokraattien perustaman "TUL-lehden" päätoimittaja. Vuonna 1928 hänet valittiin Sosialistisen työläisurheiluinternationaalin teknisen valiokunnan jäseneksi ja yleisurheiluvaliokunnan puheenjohtajaksi. Koivula vastasi yleisurheilutoiminnasta järjestössä, jossa oli 1920-luvun lopulla yli kaksi miljoonaa jäsentä yli 20 maasta. Vuonna 1931 hän johti Wienin työläisolympialaisten yleisurheilukilpailuja. Vuonna 1941 Koivula riitaantui TUL:n kanssa kokoamansa historia-aineiston korvausasiasta ja siiryi Helsingin kaupungin palvelukseen, vastaamaan urheilukenttien ja retkeilyalueiden hoidosta isännöitsijänä. Helsingin olympialaisten suorituspaikoista hän sai runsaasti kiitosta vuonna 1952. Eläkepäivillään Koivula keräsi ja korjasi asiatietoja laajaksi aineistoksi Suomen painin historiasta. Aineisto päätyi Suomen Urheilumuseoon.


title: Laitoskirjasto

text: Laitoskirjastot ovat yksi erikoiskirjastotoiminnan muoto. Laitoskirjastot tarjoavat yleisen kirjaston palveluja normaalista kirjastoympäristöstä poikkeavissa olosuhteissa. Esimerkkejä tästä ovat sairaala- ja vankilakirjastot sekä palvelutalojen kirjastot. Usein puhutaan myös hakeutuvasta kirjastotoiminnasta (sisältäen myös kotipalvelu- ja kirjastoautotoiminnan).


title: Laitoskirjasto

text:
Suomen laitoskirjastotoiminnalle tärkeä paikka on ollut Suomen Punaisen Ristin vuonna 1932 Helsinkiin perustama sairaala (nyk. Töölön sairaala). Sairaalan ylihoitaja Berrit Kihlman valmisteli kirjaston lainaustoimintaa jo ennen sairaalan toiminnan käynnistymistä, ja oli näin ollen yksi suomalaisen laitoskirjastotoiminnan pioneereista.
Myös Else Branders (1901-1997), joka toimi vapaaehtoisena Töölön sairaalassa (ent. Punaisen ristin sairaala) vuodesta 1937 aina 1970-luvun lopulle saakka, oli vaikuttava henkilö laitoskirjastojen kehittymisessä. Branders oli koulutukseltaan sairaanhoitaja, mutta omistautui vahvasti sairaalaan kirjastotoiminnan kehittämiselle. Hän korosti kirjastotyön parantavaa vaikutusta unohtamatta kansankasvatuksellista näkökulmaa. Laajan kirjallisen tuntemuksen ja kielitaitonsa avulla hän suositteli potilaille luettavaa. Branders toimi myös kansainvälisessä The International Guild of Hospital Librarians -järjestössä.
Sota-aikana kaupunginkirjastojen virkailijat ja sairaanhoitajat järjestivät sairaaloissa kirjastotoimintaa vapaaehtoistyönä. Sotasairaaloiden kirjastoista huolehtivat usein sotilaskotisisaret. Vuonna 1945 Vaasassa ja Helsingissä alkoi säännöllinen sairaalakirjastotoiminta.
Laitoskirjasto-nimitys otettiin käyttöön vasta 1960-luvulla. Sairaalakirjasto-käsitteellä tarkoitetaan aiemmin vastaavalla tavalla järjestettyä kirjastotoimintaa.
Vuoden 1961 kirjastolain nojalla laitoskirjastot alkoivat saada valtionapurahaa, joka kattoi 90 prosenttia niiden menoista. Terminä laitoskirjasto esiintyi lakitekstissä vasta kirjastoasetuksessa (30.3.1962/268).


title: Laitoskirjasto

text: Ruotsissa ja Englannissa sairaalakirjasto käsitetään laajemmin yleisten kirjastopalvelujen tarjoajana, jonka toiminnasta vain osa on palvelua potilaille. Ruotsiksi käsitteellä "sjukhusbibliotek" viitataan edelleen sekä sairaaloissa että muissa hoitolaitoksissa sijaitseviin kirjastoihin.


title: Laitoskirjasto

text: Ko-La eli kotipalvelu- ja laitoskirjastotyöryhmä on Suomen kirjastoseuran alainen työryhmä, jonka tehtävänä on edistää kirjastopalvelujen tasavertaista saatavuutta. Työryhmä yhdistää hakeutuvissa kirjastopalveluissa työskenteleviä ammattilaisia ja järjestää koulutuspäiviä. Työryhmän nimessä onkin nähtävissä nykyään yleinen suuntaus, jossa laitoskirjastotoiminta niputetaan kirjastojen kotipalvelutyön kanssa yhteen.


title: Eddie Calvert

text: Albert Edward ”Eddie” Calvert (15. maaliskuuta 1922 Preston, Lancashire, Englanti – 7. elokuuta 1978 Johannesburg, Etelä-Afrikka) oli englantilainen viihdemuusikko ja trumpetisti, joka oli suosittu 1950- ja 1960-luvuilla. Hän teki instrumentaalisovituksia tutuista sävelmistä toimien itse niiden trumpettisolistina. Hänen hittejään olivat ”Oh mein Papa” (1954), ”Cherry Pink and Apple Blossom White” (1955), ”Stranger in Paradise” (1955) ja ”Il Silencio” (1966).


title: Eddie Calvert

text: Calvert syntyi Prestonissa, Lancashiren kreivikunnassa perheeseen, jonka jäsenet olivat mukana paikallisen vaskipuhallinyhtyeen toiminnassa. Eddie-poikakin oppi soittamaan useampia puhaltimia, mutta hänen suosikikseen nousi trumpetti. Toisen maailmansodan jälkeen hän alkoi soittaa tanssiorkestereissa ja alkoi saada mainetta virtuoosimaisilla trumpettisooloillaan. Televisioesiintymisessä Stanley Black Orchestran solistina juontaja esitteli Calvertin sanoin ”The Man with the Golden Trumpet”, ja tästä Calvert sai elinikäisen epiteettinsä.


title: Eddie Calvert

text: Calvert alkoi saada yhä enemmän televisioesiintymisiä ja vaihtoi levymerkkiään alkuaikojen Melodiscistä Columbia Recordsille. Se aloitti hittiputken, jonka ensimmäinen listaykkönen oli ”Oh Mein Papa” ja runsaan vuoden sitä myöhemmin ”Cherry Pink and Apple Blossom White”. Calvertista tuli ensimmäinen instrumentaalimuusikko, joka oli saanut kaksi ykköshittiä.


title: Eddie Calvert

text: The Beatlesin myötä kiinnostus Calvertin sävelmien kaltaiseen pehmeään viihdemusiikkiin alkoi hälvetä 1960-luvun alkupuolella. Tehtyään suuria maailmankiertueita muun muassa moniin Afrikan maihin Calvert valitsi uudeksi kotimaakseen Etelä-Afrikan. Hän esiintyi ahkerasti siellä ja Rhodesiassa. Vuonna 1978 hän kuoli sydänkohtaukseen kotonaan Johannesburgissa 56 vuoden iässä.


title: Tähtiportti (albumi)

text: Tähtiportti on suomalaisen saman nimisen yhtyeen esikoisalbumi. Se julkaistiin 27. helmikuuta 2015 levymerkillä Svart Records.


title: Tähtiportti (albumi)

text: Albumi nousi Suomen virallisen listan sijalle 35. Kappaleesta "Poikarakkaus" kuvattiin musiikkivideo.


title: Tähtiportti (albumi)

text: Kaikki kappaleet säveltäneet Randy Barracuda, Stiletti Ana ja Vilunki 3000 sekä sanoittanut Albert Witchfinder, ellei toisin mainittu.


title: Matti Rossi (valtiopäivämies)

text: Matti Rossi (–1921) oli suomalainen valtiopäivämies. Hän oli edustajana valtiopäivillä 1897 ja 1900. Hän kävi Jyväskylän lyseon ja oli myöhemmin muun muassa Terijoen yhteiskoulun venäjän kielen opettajana ja johtajana.


title: Ritva Nummiora

text: Ritva Nummiora on suomalainen arkkitehti, joka toimi 27 vuotta Turun kaupungin maisema-arkkitehtina. Hänen toimikaudellaan Turun keskustaa elävöitettiin muun muassa Aurajokirannan valaistuksella. Säästösyistä maisema-arkkitehdin virka lopetettiin samalla, kun Nummiora jäi eläkkeelle lokakuun lopussa 2015.


title: Ritva Nummiora

text: Nummiora on tyytyväinen muun muassa Vähätorin alueeseen, jossa vilkkaasti liikennöidystä Linnankadun alkukorttelista tehtiin kävelyalue joenrantaan. Vähätoria Nummiora pitää nyt yhtenä Turun kauneimmista paikoista. Sen sijaan hän on tyytymätön Turun kauppatorin kehittämisen hitauteen. Hänen ensimmäinen palaverinsa maisema-arkkitehdin virassa 1988 koski kauppatoria, ja samoin viimeinen, eikä paljoa ole tapahtunut sillä välin.


title: Kaukolempiälä

text:
Kaukolempiälä oli Kivennavan pitäjän kylä Kivennapa-Kanneljärvi maantien varressa Suulajärven rannalla. Kaukolempiälää kutsuttiin myös Perä-Voipeelaksi. Se oli yksi Kolmikyläksi nimitetyn kylärykelmän kokonaisuudesta. Muut olivat Voipiala eli Etu-Voipeela ja Liikola eli Keski-Voipeela.
Kaukolempiälän kylä oli vielä jaettu kahteen osaan, Mäkelän mäkeen ja Alakylään käsittäen yhteensä 32 taloa.


title: Kaukolempiälä

text: Nykyisin näistä kolmesta kylästä asutusta on vain Kaukolempiälässä. Kookas Tselodubovo niminen neuvostokylä sijaitsee Suulajärven itärannalla. Kylän pohjoispuolella on raunioitunut teollisuusalue, joten kylässä on paljon työttömiä. Keskustasta johtaa huono hiekkatie 600 metrin matkan risteykseen, josta pääsee vanhan Kaukolempiälän alueelle. Siellä on säilynyt joitain suomalaistaloja. Risteyksessä on kauppa, vasemmalle suomalainen kylätie, oikealla on iso teollisuusalue, joka on hylätty ja rikottu.


title: Alejandro Navarro

text: Alejandro Navarro (s. 15. syyskuuta 1976 Gran Canaria, Kanariansaaret) on espanjalainen karateka. Hän on kaksitoistakertainen Kyokushinin Euroopan-mestari, joista Navarro on voittanut kahdeksan kertaa avoimensarjan mestaruuden. Hän on voittanut myös kerran maailmanmestaruuden 2013.


title: Alejandro Navarro

text: Navarro syntyi Gran Canarialla, jossa hän alkoi harrastamaan kamppailulajeja, kuten taekwondoa ja hapkidoa. Sittemmin 16-vuotiaana Navarro vieraili sukulaistensa luona Fuerteventuralla, jossa hän kiinnostui Kyokushin karatesta. Neljä vuotta myöhemmin täytettyään 20 vuotta, Navarro muutti Fuerteventuraan harjoittelemaan Kyokushinia.


title: Alejandro Navarro

text: Navarro on myös pitkän luokan potkunyrkkeilyn harrastaja ja hänen oli tarkoitus pyrkiä K-1 uraan. Kuitenkin Navarro tunnetaan pitkästä letitetystä parrastaan, joka K-1 ehtojen mukaan hänen olisi pitänyt leikata, jotta hän olisi saanut kilpailla. Navarro kuitenkin kieltäytyi ja hänen uransa potkunyrkkeilyn parissa on vielä auki.


title: Alejandro Navarro

text: Navarro sijoittui kuudenneksi historian toisissa EM-kilpailujen avoimessasarjassa 2002. Hän voitti samana vuonna alle 80-kiloisten sarjassa Puolan mestaruuden. Kaksi vuotta myöhemmin hän oli kuudes samoissa kisoissa, jotka pidettiin myös Puolassa. Navarro saavutti ensimmäisen kerran Kyokushinin Euroopan-mestaruuskisoissa mitalin vuonna 2005. Tuolloin hän saavutti pronssia alle 90-kiloisten sarjassa. Samana vuonna marraskuussa Navarro eteni EM-kilpailujen avoimessasarjassa loppuotteluun, jossa hän hävisi Krzysztof Habraszkalle. Navarro saavutti EM-pronssia toukokuussa 2006 kotikisoissaan Espanjassa alle 90-kiloisten sarjassa.


title: Alejandro Navarro

text: Navarro voitti ensimmäisen Euroopan-mestaruutensa loppuvuodesta 2006 Italiassa. Hän otteli avoimessapainoluokassa, jossa Navarro voitti loppuottelussa Piotr Banasikin.


title: Alejandro Navarro

text: Toukokuussa 2007 Navarro saavutti kolmannen EM-pronssin Kreikassa. Loppuvuodesta Navarro otteli menestyksekkäästi myös EM-kilpailujen avoimessasarjassa, jossa hän eteni kolmannen kerran peräkkäin loppuotteluun. Navarro saavutti toisen Euroopan-mestaruuden voitettuaan loppuottelussa Lucian Gogonelin.


title: Alejandro Navarro

text: 2008 Navarro voitti kaksi Euroopan-mestaruutta, joista ensimmäisen hän saavutti kotikisoissaan Espanjassa toukokuussa. Navarro voitti loppuottelussa Lucian Gogonelin. Kaksikko kohtasi myös loppuvuodesta EM-kilpailujen avoimensarjan loppuottelussa Bulgariassa, jossa Navarro oli voittavana osapuolena.


title: Alejandro Navarro

text: 2009 Navarro jatkoi menestystään voitettuaan toisen kerran peräkkäin kaksi Euroopan-mestaruutta vuoden aikana. Lisäksi hän saavutti MM-hopeaa ja Japanin mestaruuskilpailuissa hopeaa. Navarro aloitti vuoden voittamalla hopeaa MM-kipailuissa huhtikuussa alle 90-kiloisten sarjassa. Hän hävisi loppuottelussa edellisvuoden mestarille Kentaro Tanakalle. Toukokuussa Navarro eteni toisen kerran peräkkäin painoluokallisissa EM-kilpailuissa loppuotteluun, jossa hän kohtasi toistamiseen Lucian Gogonelin. Navarro voitti mestaruuden toisen kerran peräkkäin alle 90-kiloisten sarjassa. Se oli samalla hänen viides Euroopan-mestaruus. Loppuvuodesta Navarro saavutti hopeaa Japanin mestaruuskilpailuissa, jossa hän hävisi MM-kilpailujen tavoin Kentaro Tanakalle. Navarro päätti vuotensa voittamalla Euroopan-mestaruuden Ranskassa. Hän voitti loppuottelussa maamiehensä Pablo Estensoron.


title: Alejandro Navarro

text: Navarron Euroopan-mestaruusputki sai päätöksensä Serbiassa 2010. Hän eteni EM-kilpailujen avoimessasarjassa loppuotteluun, jossa hävisi Nicolae Stoianille. Navarro kuitenkin palasi pian takaisin Euroopan-mestariksi voitettuaan ensin toukokuussa Italiassa superraskaansarjan mestaruuden. Hän voitti loppuottelussa Djema Belkhodjan. Myöhemmin marraskuussa Navarro voitti myös avoimensarjan Euroopan-mestaruuden, kun hän voitti loppuottelussa Zahari Damjanovin.


title: Alejandro Navarro

text: 2012 Navarro ei saavuttanut Euroopankilpailuissa mitalia, mutta sen sijaan hän saavutti menestystä Japanissa voitettuaan Japanin mestaruuden ja pronssia All American Openissa. Japanissa Navarro voitti loppuottelussa Gorderzi Kapanadzen.


title: Alejandro Navarro

text: 2013 vuosi oli Navarrolle menestyksekkäämpi, kun hän saavutti huhtikuussa raskaansarjan maailmanmestaruuden Tokiossa. Navarro voitti loppuottelussa Shohei Kamadan. Toukokuussa Navarro eteni myös EM-kilpailuissa loppuotteluun, jossa hän hävisi suparraskaansarjan mestaruuden Zahari Damjanoville. Kesällä Navarro saavutti toisen pronssin All American Openissa ja marraskuussa hän eteni toisen kerran peräkkäin Japanin mestaruuskisoissa loppuotteluun, mutta hävisi Ajima Kyoheille. Jouluna Navarro saavutti vielä toisen Euroopan-mestaruuden Ranskassa avoimessasarjassa, voitettuaan loppuottelussa Sergey Uvitskiyn.


title: Alejandro Navarro

text: 2014 All American Openissa Navarro sijoittui viidenneksi.


title: Alejandro Navarro

text: 2015 Navarro voitti maaliskuussa Lyon Openin, jossa hän kohtasi loppuottelussa Djema Belkhodjan.


title: Alejandro Navarro

text: Navarro sai kutsun osallistua 2017 MM-kilpailuihin, jossa hän kohtasi ensimmäisellä kierroksella yhdysvaltalaisen Sota Nakanon. Navarro hävisi kamppailun ja putosi jatkosta. Kesäkuussa Navarro oli mukana All American Openissa, jossa hän eteni loppuotteluun saakka. Navarro eteni suoraan toiselle kierrokselle ja sai vastaansa Ilja Poljakovin, jonka hän myös voitti. Kolmannella kierroksella Navarro sai vastaansa toisen venäläisen Aleksandr Bedshvilin, jonka hän onnistui myös voittamaan. Välierissä Navarro voitti japanilaisen Takehiro Kagan ja eteni loppuotteluun, jossa hän hävisi ranskalaiselle Antonio Tusseaulle.


title: Alejandro Navarro

text: Navarro otteli potkunyrkkeilyn parissa 2004 ja 2005 kaksi ottelua. IchiGekin järjestämät ottelut käytiin Japanissa, joiden säännöt vaihtelivat. Ensimmäinen ottelu käytiin K-1 säännöin, jossa Navarro kohtasi Taichi Furutan. Hän voitti ottelun ensimmäisessä erässä teknisellä tyrmäyksellä. Toisessa ottelussa Navarro kohtasi Sergey Precakinovin, joka käytiin enemmän Kyokushin säännöin. Navarro hävisi kolme erää kestäneen ottelun tuomariäänin.


title: Alejandro Navarro

text: Navarro on ollut naimisissa Ksenija Zasorinan kanssa. Pari meni naimisiin Habarovskissa, Venäjällä 14. huhtikuuta 2018.


title: Chávismo

text:
Chavismo, "chavinismi" on aiemman Venezuelan presidentin Hugo Chávezin julistama sosialistinen aate. Sen tarkoituksena oli taistella Venezuelan yhteiskunnallisia
ja taloudellisia ongelmia vastaan. Chavismon epäonnistumisen pääsyynä oli Venezuelan heittelehtivä talous, joka pohjautui pääosin öljyn vientiin.


title: Chávismo

text: Chavismoa tukevia puolueita ovat PSUV "Partido Socialista Unido de Venezuela" - Venezuelan yhdistynyt sosialistipuolue, PPT "Patria Para Todo" Isänmaa kaikille ja "Tupamaros". Monet näihin kuulumattomat vasemmistopuolueet tukivat Chavezia vaaleissa.


title: Chávismo

text: Chavismo yhdistelee mm. vasemmistolaisuutta, bolivarianismia, populismia, Latinalaisen Amerikan yhdistymistä ja isänmaallisuutta yhdistellyt aatesuuntaus. Chavismoon on kuulunut myös vihreä ajattelutapa, hajautettu demokratia, työpaikkademokratia, paikallisyhteisöt, sekatalous, feminismi ja kansainvälisyys. Chavinismi vastustaa liberaalia kapitalismia ja Yhdysvaltojen poliittista ja taloudellista ylivaltaa Latinalaisessa Amerikassa.


title: Chávismo

text: Käytännössä Chavismon ongelmia ovat olleet mm itsevaltaisuus, demokratian ja sananvapauden kaventuminen, talousongelmat, inflaatio, tavarapula, hallinnon ja poliisin virkailijoiden korruptio ja väärinkäytökset sekä väkivaltaisen rikollisuuden kasvu. Talousongelmat on johtunut osin siitä, että chavistit pyrkivät jatkamaan Latinalaiselle Amerikalle tyypillistä perusraaka-aineiden vientiin pohjautuvaa taloutta, Venezuelan tapauksessa öljyn. Chavistien määräämät hintakatot loivat tavarapulaa, mm kun ihmiset hamstrasivat elintarvikkeita. Chavistat ovat pyrkineet vierittämään aatteestaan johtuvat ongelmat Yhdysvaltojen ja chavinismin kotimaisten vastustajien niskoille.


title: Chávismo

text: Chavinsimia kannatti eri aikoina noin 30-60% Venezuelan äänioikeutetuista. Chavezia seurannut presidentti Nicolás Maduro jatkoi chavinistista politiikka. Chavismo on vähentynyt presidentti Hugo Chávezin vuonna 2013 tapahtuneen kuoleman jälkeen, koska Venezuelan talous on mennyt alamäkeä.


title: Holmium(III)bromidi

text: Holmium(III)bromidi (tai "holmiumtribromidi") on holmiumin epäorgaaninen ioniyhdiste bromin kanssa, jossa bromi esiintyy hapetusluvulla −I ja holmium +III. Näin muodostuva yhdiste on HoBr. Se on voimakkaasti hygroskooppinen kiinteä aine joka muodostaa vaaleankeltaisia kiteitä, joiden kiderakenne on samankaltainen kuin rauta(III)bromidilla.


title: Holmium(III)bromidi

text: Holmiumbromidia voidaan valmistaa vetybromidin avulla seuraavasti:


title: Rouhialan voimalaitos

text: Rouhialan voimalaitos on vesivoimala Jääskessä Vuoksessa Venäjälle luovutetulla alueella seitsemän kilometriä rajasta. Voimala valmistui 1937, ja sen teho on 109 MW. Valmistuessaan voimala oli Imatran voimalaitoksen jälkeen Suomen toiseksi suurin vesivoimalaitos.


title: Sami Pietilä

text: Sami Raimo Petteri Pietilä (s. 20. maaliskuuta 1975 Valkeakoski) on suomalainen entinen maastohiihtäjä. Hän edusti Valkeakosken Hakaa.


title: Sami Pietilä

text: Pietilä kilpaili vuosina 1998–2005 yhteensä 24:ssä maailmancupin osakilpailussa, joista 18 oli henkilökohtaisia. Hänen paras saavutuksensa henkilökohtaisessa mc-osakilpailussa oli seitsemäs sija Itävallan Ramsaussa pidetyssä 30 kilometrin vapaan hiihtotavan yhteislähtökilpailussa 22. joulukuuta 2001. Pistesijalle eli 30 parhaan joukkoon Pietilä hiihti maailmancupissa kaikkiaan kolmesti.


title: Sami Pietilä

text: Pietilä oli mukana talviolympialaisissa 2002, jossa hän sijoittui 30. sijalle 50 kilometrin perinteisen hiihtotavan kilpailussa ja 46. sijalle yhdistelmäkilpailussa. 30 kilometrin vapaan hiihtotavan yhteislähtökilpailussa hän keskeytti.


title: Sami Pietilä

text: SM-kilpailuissa Pietilä saavutti kaksi mestaruutta: 50 kilometrin vapaan hiihtotavan kilpailussa 2001 ja viestissä 2002 Valkeakosken Hakan joukkueessa.


title: Kauksamo

text: Kauksamo oli kylä Kivennavan pitäjän koilliskulmalla. Kylässä oli ennen talvisotaa nelisenkymmentä taloa ja kansakoulu rakennettiin kylään 1935.


title: Kauksamo

text: Kauksamossa ei nykyisin ole asutusta. Kauksamon ja Miettilän kylien niityt voit kuitenkin nähdä Kirovskojen eli Vuottaan pohjoispuolella.


title: Indium(III)bromidi

text: Indium(III)bromidi (tai "indiumtribromidi") on indiumin epäorgaaninen yhdiste bromin kanssa, jossa bromi esiintyy hapetusluvulla −I ja indium +III. Näin muodostuva yhdiste on InBr. Se on hygroskooppinen kiinteä aine joka muodostaa vaaleankeltaisia kiteitä, joiden kiderakenne on samankaltainen kuin alumiinikloridilla. Aine liukenee sekä veteen että etanoliin. Se on Lewis-happo ja sitä on käytetty orgaanisen kemian synteeseissä.


title: Indium(III)bromidi

text: Indium(III)bromidia saadaan kuumentamalla indiumia bromi-ilmakehässä:


title: Indium(III)bromidi

text: tai sitä voidaan valmistaa metallisesta indiumista ja vetybromidin vesiliuoksesta (vetybromidihaposta):


title: LNG Music Australia

text: LNG Music Australia on australialainen tanssimusiikin julkaisuun ja jakeluun keskittyvä levymerkki. Yhtiön perusti Nicholas Agamalis eli tuottaja Nick Skitz vuonna 2010. Yhtiö julkaisee myös suosittua eri tyylilajien tanssimusiikkiin keskittyvää kokoelmaa nimeltä Skitzmix. Se julkaistaan maailmanlaajuisesti.


title: LNG Music Australia

text: Levymerkin tunnetuimmat artistit ovat Nick Skitz ja Basslouder.


title: LNG Music Australia

text: Yhtiön tavoitteena on julkaista omien artistien lisäksi myös tanssimusiikin muuta kokoelmaa maailmalta Australiassa asuville. Levymerkki edustaa elektronista tanssimusiikkia kuten Dancecore ja Hands Up. Yhtiön päämaja sijaitsee Australiassa ja sen kaupungissa Sydney.


title: LNG Music Australia

text: Osan julkaistavasta musiikista Skandinaviassa jakelee , joka kuuluu Sony Music Denmarkiin.


title: Miehitetty

text: Miehitetty () on norjalaisen kirjailija Jo Nesbøn luoma jännityssarja. Sarja kuvaa tapahtumia sen jälkeen, kun Venäjä on hyökännyt Norjaan, miehittänyt maan ja takavarikoinut maan öljyvarannot käyttöönsä. Sarja on Norjan kaikkien aikojen kallein televisiosarja. "Miehitetty" alkoi Suomessa MTV3-kanavalla 12. tammikuuta 2016.


title: Miehitetty

text: Ohjaaja Erik Skjoldbjærgin mukaan sarjaan on suunnitteilla toinen tuotantokausi.


title: Miehitetty

text: Sarja sijoittuu lähitulevaisuuden Norjaan, jonka Venäjä on vallannut öljykriisin keskellä. Norjan uusi ympäristöystävällinen hallitus on lopettanut öljyn ja kaasun tuotannon Pohjanmerellä. Norjan pääministeri on päättänyt ottaa ilmastokriisin vakavasti ja korvata fossiiliset polttoaineet ympäristöystävällisellä torium-energialla. Päätös pakottaa EU:n kutsumaan Venäjää avuksi, joka päätyykin valloittamaan Norjan tämän vuoksi.


title: Miehitetty

text: Televisiotuotannon budjetti oli noin 10 miljoonaa euroa. Sarja on myyty Suomen lisäksi Iso-Britanniaan, Saksaan, Ranskaan, Ruotsiin, Tanskaan, Islantiin ja Alankomaihin.


title: Jacques Callot

text: Jacques Callot (1592–1635) oli ranskalainen graafikko, etsaaja ja vaskenpiirtäjä. Hän opiskeli luultavasti vuodesta 1609 Roomassa mutta muutti jo 1611 Firenzeen, josta palasi syntymäkaupunkiinsa Nancyyn. Siellä hän asui pääosan lopuelämästään. Hän työskenteli ensisijaisesti vaskenpiirtäjänä, tehden myöhemmin etsausta. Hänen katsotaan saaneen aikaan, että etsaus itsenäistyi erilliseksi taiteen alaksi. Hän käytti etsaamisessa itse keksimäänsä peittämistapaa, jonka johdosta hänen teoksissaan esiintyy paljon hienoiksi katsottuja etäisyysperspektiivin sävyjä. Häneltä tunnetaan n. 1500 etsausta, jotka ovat enimmäkseen hyvin pieniä. Hänen teoksissaan on näyttämömäistä sommittelutapaa ilmeisesti Pariginin ateljeessa hänen saamiensa vaikutteiden johdosta Callotin teoksissa esiintyy yhtäältä paljon rajatonta, usein fantastista mielikuvitusta ja toisaalta realistisen selviä havaintoja. Hänellä oli monenlaisia aiheita, sekä maallisia että uskonnollisia. Callotin piirrosten katsotaan myös aikansa tapojen kuvauksina olevan arvokkaita.


title: Malin Buska

text: Malin Kristina Buska (s. 15. maaliskuuta 1984 Ylitornio, Ruotsi) on ruotsalainen näyttelijä.


title: Malin Buska

text: Malin Buska syntyi ja varttui Ruotsin Ylitornion kuntakeskuksessa Matarengissa Tornionlaaksossa. Buskan toinen nimi annettiin 1600-luvulla eläneen Ruotsin kuningatar Kristinan mukaan, jota hän esittää Mika Kaurismäen ohjaamassa elokuvassa "Tyttökuningas". Buska sai roolistaan parhaan naisnäyttelijän palkinnon Montrealin kansainvälisillä elokuvajuhlilla syyskuussa 2015.


title: Malin Buska

text: Ensimmäinen täyspitkä elokuva, jossa Buska esiintyi, oli "Happy End". Sen jälkeen hän näytteli elokuvissa "Rahalla saa – Luksuselämää" ja "Kärlek Deluxe". Jens Östbergin ohjaamassa "Flugparkenissa" Buska oli naispääosassa ja esitti Tornionlaaksosta kotoisin olevaa Dianaa. Malin Buska esiintyy myös suomalaisessa elokuvassa "Armoton maa" (2017).


title: Robert Desnos

text: Robert Desnos (1900–1945) oli ranskalainen runoilija, joka kirjoitti korutonta lyyrisyyttä, veljeydentunteen kannattamaa humaaniutta ja aavistelua traagisesta kohtalosta sisältävää lyriikkaa sekä isänmaallisia lauluja.


title: Robert Desnos

text: Nuorena Desnos toimi muun muassa kauppa-apulaisena ja myöhemmin sanomalehtimiehenä. Hän julkaisi runoja jo 16-vuotiaana, esikoisteoksensa tästä huolimatta vasta vuonna 1924. Hänen runoutensa teemoja ovat rakkaus, vapaus, kuolema ja uni. Hän oli varhainen surrealisti, joka kuten surrealistiset runoilijat muutenkin pyrki runoudessa kosketuksiin alitajuisen minänsä kanssa. Aikanaan Desnos oli surrealistisen koulukunnan huomattavimpia edustajia, mutta hän erosi tästä vuonna 1930. Desnos liittyi vastarintaliikkeeseen, ja hänet vangittiin saksalaismiehityksen aikana. Hän joutui Buchenwaldin, sittemmin Theresienstadtin keskitysleiriin. Pian vapautumisensa jälkeen Desnos kuoli keskitysleirillä saamaansa lavantautiin.


title: Edward Chamberlin

text: Edward Chamberlin (18. toukokuuta 1899, La Conner – 1967) oli yhdysvaltalainen taloustieteilijä. Hänen pääteoksensa on "The Theory of Monopolistic Competition", joka ilmestyi ensi kertaa vuonna 1933. Tässä teoksessa hän poikkeaa vapaan kilpailun ja monopolin teoriasta. Hän oli monopolistisen epätäydellisen kilpailun teorian merkittävä vaikuttaja. Chamberlin kehitti sen ensimmäisenä Yhdysvalloissa. Chamberlin käsitteli myös mainonnan vaikutusta kysyntään, jota ennen häntä oli yleensä pidetty annettuna ja itsenäisenä asiana.


title: Carol (elokuva)

text: Carol on vuonna 2015 ensi-iltansa saanut brittiläis-yhdysvaltalainen romanttinen draamaelokuva, jonka on ohjannut Todd Haynes. Sen on käsikirjoittanut Phyllis Nagy, ja se perustuu Patricia Highsmithin romaaniin "The Price of Salt". Elokuvan pääosissa esiintyvät Cate Blanchett ja Rooney Mara. Sivuosia esittävät muun muassa Sarah Paulson ja Kyle Chandler. Elokuva sijoittuu 1950-luvun New Yorkiin, ja se kertoo nuoresta valokuvaajasta ja tämän suhteesta vanhempaan naiseen.


title: Carol (elokuva)

text: "Carol" sai ensi-iltansa Cannesin elokuvajuhlilla 17. toukokuuta 2015. Elokuva sai myönteisen vastaanoton, ja se oli yksi vuoden 2015 parhaiten arvostelluista elokuvista. Yhdysvalloissa elokuva sai ensi-iltansa 20. marraskuuta 2015, ja Britanniassa 27. marraskuuta 2015.


title: Carol (elokuva)

text: Vuonna 2016 "Carol" äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Carol (elokuva)

text: The Weinstein Company hankki "Carolin" esitysoikeudet Yhdysvalloissa toukokuussa 2013. Ensimmäinen virallinen kuva elokuvasta julkaistiin "London Evening Standard" -sanomalehdessä toukokuussa 2014. Vaikka elokuva oli valmis vuoden 2014 lopussa, tuottajat päättivät lykätä sitä vuodelle 2015 esittääkseen sitä elokuvajuhlilla. Toinen kuva elokuvasta julkaistiin tammikuussa 2015. Ensimmäinen juliste julkaistiin syyskuussa 2015.


title: Carol (elokuva)

text: Elokuva valittiin kilpailemaan Kultaisesta palmusta vuoden 2015 Cannesin elokuvajuhlilla. Se esitettiin Pohjois-Amerikassa ensi kertaa Telluriden elokuvajuhlilla, minkä lisäksi se esitettiin myös New Yorkin elokuvajuhlilla. Britanniassa se esitettiin ensi kerran Lontoon elokuvajuhlien gaalaillassa 14. lokakuuta 2015. Se sai rajoitetun julkaisun Yhdysvalloissa 20. marraskuuta 2015. Britanniassa se sai ensi-iltansa 27. marraskuuta 2015. Suomessa elokuva ilmestyi 19. helmikuuta 2016.


title: Carol (elokuva)

text: "Carol" sai erittäin myönteisen vastaanoton kriitikoilta. Se sai suosionosoitukset Cannesin elokuvajuhlilla sekä lehdistön näytöksessä että sen ensi-illassa. Kriitikot kehuivat erityisesti Haynesin ohjausta, Blanchettin ja Maran suoritusta, elokuvausta, puvustusta sekä musiikkia, ja arvelivat sen olevan vahva ehdokas voittamaan Cannesilla. Arvosteluja keräävän sivuston Rotten Tomatoesin mukaan 93 % kriitikoista antoi elokuvalle hyvän arvostelun keskimääräisellä arvosanalla 8,6/10. Laskelma perustuu 217 arvosteluun. Metacriticissä elokuvalla on painotettu keskiarvo 95/100 perustuen 44 arvosteluun, osoittaen ”laajaa kehuntaa”. "Carol" oli yksi vuoden 2015 parhaiten arvostelluista elokuvista.


title: Carol (elokuva)

text: "Carol" oli ehdolla Kultaisen palmun saajaksi Cannesin elokuvajuhlilla. Rooney Mara jakoi Cannesissa parhaan naispääosan palkinnon Emmanuelle Bercot’n kanssa. Lisäksi "Carol" sai HLBT-aiheisille elokuville myönnetyn Queer Palmin.


title: Carol (elokuva)

text: "Carol" oli ehdolla kuuteen Oscar-palkintoon parhaasta naispääosasta, naissivuosasta, sovitetusta käsikirjoituksesta, musiikista, kuvauksesta ja puvustuksesta. Se oli ehdolla viiteen Golden Globe -palkintoon parhaasta draamaelokuvasta, ohjauksesta, naispääosasta (sekä Blanchett että Mara) ja sävellyksestä, mutta ei voittanut yhtäkään. Elokuva sai enemmän ehdokkuuksia kuin mikään muu. Blanchett ja Mara olivat ehdolla SAG-palkintoon parhaasta naispääosasta (Blanchett) ja sivuosasta (Mara).


title: Carol (elokuva)

text: "Carol" on listattu monen kriitikon top 10 -listoille.


title: Kekrola

text: Kekrola oli kylä Kivennavan pitäjässä Karjalankannaksella. Kylän keskustasta oli matkaa rajalle nelisen kilometriä, Kivennavan kirkonkylään Seppälän kylän ja Ronnunkylän kautta 12 kilometriä.


title: Kekrola

text: Kekrolassa oli talvisodan syttyessä 63 tilaa. Kekrolan tilat olivat pieniä, vain kolmasosa tiloista oli elinkelpoisia ilman muualta hankittuja sivuansioita. Monet pikkutilalliset olivat käsityöammatin harjoittajia. Ennen Suomen itsenäistymistä kekrolalaiset elivät kaupankäynnillä Pietariin. Sinne ja pietarilaisille Kivennavalla ja Terijoella asuville huvila-asukkaille maa- ja karjataloustuotteita sekä kaikkea muuta, marjoja, sieniä, metsälintuja, saunavastoja. Kekrolan kansakoulu aloitti toimintansa vuonna 1902 vuokrahuoneistossa ja omassa koulurakennuksessa v.1906. Kekrolassa kävivät koulua Seppälän kylän ja Ronnunkylän lapset kunnes Seppälän koulu valmistui vuonna 1925.


title: Kekrola

text: Nykyisin Kekrolan kylän paikkeilla on muutama talo peltojen ja metsän keskellä tien A120 varrella.


title: Työ ja tulevaisuus

text: Työ ja tulevaisuus on kuvanveistäjä Wäinö Aaltosen viiden veistoksen sarja Eduskuntatalon istuntosalissa. Aaltonen voitti nuoren valtion ihanteita kuvaavalla veistossarjallaan tammikuussa 1930 julkistetun taidekilpailun.


title: Työ ja tulevaisuus

text: Vuosina 1930–1932 valmistunut sarja koostuu viidestä vertauskuvallisesti aihettaan kuvaavasta alastomasta hahmosta. Neljä mieshahmoa ovat "Raivaaja", "Henkinen työ", "Usko" ja "Sadonkorjuu". Viides veistos, "Tulevaisuus", kuvaa pientä poikaa käsivarrellaan kantavaa naista ja se on asetettu selkä istuntosaliin päin. Naista esittävä patsas on noin 220 senttimetriä korkea ja muut ovat noin 230-senttisiä.


title: Työ ja tulevaisuus

text: Veistokset tuotiin Eduskuntataloon lokakuussa 1932. Alastomat mieshahmot eivät herättäneet kommentteja, mutta alastonta naishahmoa pidettiin säädyttömänä, ja marraskuussa 1932 kansanedustajat Vilho Kivioja ja Viljami Kalliokoski tekivät aloitteen patsaiden poistamisesta ”eduskunnan arvoa alentavina ja siveyskäsityksiä loukkavina”. Aloitteen allekirjoitti 17 kansanedustajaa, ja se jäi vaille tulosta.


title: Työ ja tulevaisuus

text: Veistosten alkuperäinen materiaali on rahapulan takia kipsi; suunnitelma oli valaa patsaat pronssiin ja kullata ne. Pronssiveistokset olisivat tulleet liian kalliiksi ja Aaltonen kultasi kipsityöt.


title: Työ ja tulevaisuus

text: Wäinö Aaltosen museo sai Aaltosen perikunnalta veistossarjan alkuperäiset kipsimuotit vuonna 1967. Muotit olivat tuohoutumisvaarassa ja pronssiveistosten valamista kiirehdittiin. Valu tapahtui vuonna 1968. Pronssiveistokset on patinoitu ulkoveistosten patinointiin tarkoitetulla menetelmällä, ja siitä johtuen niiden luonne muuttui 1960-luvun henkiseksi, arkisemmaksi. Pronssiveistokset ovat olleet istuntosalissa vuodesta 1969. Kullatut kipsiveistokset tallennettiin Turkuun Wäinö Aaltosen museoon, jossa ne olivat sekä näytteillä että varastoituna.


title: Työ ja tulevaisuus

text: Eduskuntatalossa tehtiin perusteellinen korjaus vuosina 2015–2017. Peruskorjauksen aikana alkuperäiset kullatut kipsiveistokset konservoitiin ja ne palautetiin istuntosaliin; pronssiveistokset sijoitetaan muualle Eduskuntataloon.


title: Työ ja tulevaisuus

text: Wäinö Aaltonen kärsi kuulon vähittäisestä heikentymisestä ja oli Eduskuntatalon patsaiden tekoaikaan jo lähes kuuro. Lisäksi patsaskilpailuihin ja näyttelyihin osallistuminen tuli kalliiksi ja aiheutti kuvanveistäjälle taloushuolia. Aaltonen kirjoitti vuonna 1930 pitkäaikaiselle tukijalleen Pontus Artille:


title: Työ ja tulevaisuus

text: Vuonna 1968 valettiin kolmesta veistoksesta ("Henkinen työ", "Raivaaja" ja "Tulevaisuus") myös oma valos Wäinö Aaltosen museolle. Pronssivalokset on sijoitettu vuonna 1978 ulos museon edustalle Itäisen Rantakadun varrelle.


title: Työ ja tulevaisuus

text: Versio "Tulevaisuus"-hahmosta on Helsingin ensikoti ry:n toimitalon ovisyvennyksessä Ensikodintien varrella Vallilassa. Versio on pronssivalos ja torso, valu on tehty 1943 ja veistos paljastettu sodan jälkeen 1945.


title: Työ ja tulevaisuus

text: M. Ellerin mukaan Wäinö Aaltosen veistokset ovat ilmeisesti olleet kuvanveistäjä Juhan Raudseppin esikuvina Tallinnan Vapaudenaukion Taidetalon seinäsyvennyksissä olevissa veistoksissa "Kauneus" ja "Työ" (1937). Eri työaloja symbolisoivien veistosten luominen oli tyypillistä 1930-luvun Eestin kuvanveistolle.


title: Proskomidi

text: Proskomidi on ortodoksisen liturgiajumalanpalveluksen alkuosa. Sen tarkoitus on ehtoollisen esivalmistelu ja papisto toimittaa sen erillisen uhripöydän ääressä, yleensä alttarin koilliskulmassa.


title: Proskomidi

text: Proskomidin aikana pappi tai piispa leikkaa keihäs-veitsellä yhdestä ehtoollisleivästä nelikulmaisen palan joka muodostaa itse ehtoollisleivän. Pala leikataan neljään osaan jotka jäävät vielä lievästi kiinni toisiinsa. Yksi kylki lävistetään keihäällä muistona Jeesuksen kuolemasta ja sen tekemisen jälkeen kaadetaan sekoitettu viini kalkkiin.


title: Proskomidi

text: Seuraavaksi otetaan toisesta, Neitsyt Marian sinetillä varustetusta leivästä palanen hänen muistokseen. Lopuista leivistä otetaan palasia ensin pyhien muistoksi ja sitten seurakuntalaisten tuomien listojen mukaan edesmenneiden ja sairaiden hyväksi. Palat pinotaan ehtoollislautaselle suuren leivän viereen.


title: Proskomidi

text: Seuraavaksi tuodaan siunattu suitsutin ja pappi pitelee ehtoollislautaselle asetettavaa tähteä savussa ennen kuin asettaa sen paikalleen. Seuraavaksi asetetaan lautasen ja kalkin peitteet. Lopuksi ehtoollisvälineet peitetään yhtenäisellä suurella ilma-peitteellä ja pappi suitsuttaa rukousten kera ehtoolliselle. Tämän jälkeen alkaa itse liturgia.


Proskomidi


title: Arena (Haloo Helsinki! -yhtyeen albumi)

text: Arena on Haloo Helsinki! -yhtyeen albumi, joka julkaistiin 27. marraskuuta 2015, tallennettu 16. ja 17. marraskuuta 2015 Helsingin Hartwall-areenassa.


title: Arena (Haloo Helsinki! -yhtyeen albumi)

text: Albumi nousi ensimmäisellä listaviikollaan Suomen virallisen albumilistan neljänneksi.


title: Arena (Haloo Helsinki! -yhtyeen albumi)

text: Albumilta julkaistiin promootiokappale "Seitsemän miljardii".


title: Louis Saint-Laurent

text: Louis Stephen Saint Laurent (1. helmikuuta 1882 Compton – 25. heinäkuuta 1973) oli kanadalainen lakimies ja Kanadan liberaalipuolueeseen kuulunut poliitikko: oikeusministeri ja oikeuskansleri vuosina 1941–1946, alahuoneen jäsen vuodesta 1942, ulkoministeri 1946–1948 sekä pääministeri 1948–1957.


title: Antti Tammela

text: Antti Tammela on suomalainen laulaja-kitaristi ja lauluntekijä. Hän soittaa yhtyeissä Noitalinna Huraa! ja Musta Köksä. Tammelan vaimo kirjailija Sari Peltoniemi sanoittaa hänen sävellyksensä. Antti ja Sari ovat tehneet aikaisemmin yhdessä kappaleita Noitalinna Huraa-yhtyeelle.


title: Päivälehti (Yhdysvallat)

text: Päivälehti oli Yhdysvalloissa vuosina 1901–1948 julkaistu amerikansuomalainen sanomalehti. Se ilmestyi aluksi Michiganin Calumetissa ja vuodesta 1914 lähtien Minnesotan Duluthissa.


title: Päivälehti (Yhdysvallat)

text: Kalle Haapakosken, John H. Harpetin ja Sanfrid Mustosen perustama "Päivälehti" oli pitkään Michiganin tärkein suomalaislehti. Sen toimittajina työskentelivät muun muassa N. J. Ahlman, Severi Nyman, Into J. Teljo, Aaro Jalkanen ja J. L. Ollila. Lehti suhtautui aluksi myönteisesti työväenliikkeeseen, mutta myöhemmin siitä tuli jyrkän oikeistolainen. Mustoselta "Päivälehden" ostanut J. E. Saari siirsi sen vuonna 1914 taantuvalta Kuparisaarelta Minnesotaan, jonne oli syntynyt paljon uutta suomalaisasutusta. Vasta tuolloin se muuttui nimensä mukaisesti päivälehdeksi.


title: Päivälehti (Yhdysvallat)

text: Kesällä 1914 Saari myi "Päivälehteä" ja "Siirtolaista" julkaisseen Finnish-American Publishing Companyn raittiusliikkeen edustajille, jotka pian joutuivat luopumaan lehtiyrityksestä. Vuonna 1916 se myytiin Carl H. Salmiselle, joka julkaisi "Päivälehteä" vuoteen 1939 asti. Luonteeltaan se oli laajalevikkinen riippumaton uutislehti. "Siirtolainen" ilmestyi eräänlaisena "Päivälehden" viikkoliitteenä vuoteen 1938 saakka. Lisäksi julkaistiin vuosittaisia joulu- ja juhannuslehtiä sekä kirjallisuutta.


title: Päivälehti (Yhdysvallat)

text: Vuonna 1939 "Päivälehti" siirtyi sen kirjapainon henkilökunnan omaisuudeksi. Seuraavana vuonna yhtiön osake-enemmistön osti Massachusettsin Fitchburgissa ilmestynyt "Raivaaja". Sosiaalidemokraattisesta taustayhteisöstään huolimatta lehden linja säilyi pääosin entisellään, mutta taloudellisesti se oli kannattamaton. Viimeisinä päätoimittajina työskentelivät Elis Sulkanen ja John L. Ollila.


title: Keskilännen Sanomat

text: Keskilännen Sanomat oli Minnesotan Duluthissa vuosina 1949–1956 ilmestynyt amerikansuomalainen sanomalehti.


title: Keskilännen Sanomat

text: Onni K. Syrjäniemen toimittama "Keskilännen Sanomat" perustettiin duluthilaisen "Päivälehden" lakattua vuonna 1948. Sen julkaisijana toimi Midwest Finnish Publishing Company. Kahdesti viikossa ilmestyneen, linjaltaan konservatiivisen lehden levikki oli 3 200 kappaletta vuonna 1954. Kannattamaton lehti lakkasi sen taloudenhoitajan John Niemen kuoltua helmikuussa 1956, minkä jälkeen tilaajille lähetettiin "Minnesotan Uutisia". "Keskilännen Sanomien" jälkeen Duluthin viimeiseksi suomalaiseksi lehdeksi jäi "Industrialisti".


title: Metyylitrioktyyliammoniumkloridi

text: Metyylitrioktyyliammoniumkloridi eli Aliquat 336 (CHNCl) on kvaternäärisiin ammoniumuoloihin kuuluva orgaaninen yhdiste. Yhdistettä voidaan käyttää faasinsiirtokatalyyttinä ja eräiden metallien uutossa.


title: Metyylitrioktyyliammoniumkloridi

text: Huoneenlämpötilassa metyylitrioktyyliammoniumkloridi on väritöntä nestettä. Yhdiste liukenee veteen ja moniin orgaanisiin liuottimiin kuten etanoliin sekä useisiin hiilivetyihin muun muassa halogenoituihin, aromaattisiin ja alifaattisiin hiilivetyihin.


title: Metyylitrioktyyliammoniumkloridi

text: Metyylitrioktyyliammoniumkloridia käytetään orgaanisen kemian synteeseissä faasinsiirtokatalyyttinä, esimerkiksi halogenoitaessa alkeeneja vetyhalogenidien vesiliuosten avulla. Metyylitrioktyyliammoniumkloridi on hyvin aktiivinen faasinsiirtokatalyytti, mutta sen käytön huonona puolena on se, että se täytyy usein poistaa tuotteen joukosta tislaamalla. Laboratoriomittakaavassa voidaan käyttää myös adsorptiota. Metyylitrioktyyliammoniumkloridia voidaan käyttää uuttamaan metalli-ioneja vesiliuoksesta orgaaniseen faasiin. Uuttuvia ioneja ovat muun muassa sinkki-, kadmium-, rauta-, renium-, koboltti- ja nikkeli-ionit.


title: HMS Colossus (1787)

text: HMS Colossus oli Britannian Kuninkaallisen laivaston vuonna 1787 vesillelaskettu Carnatic-luokan 74-tykkinen kolmannen luokan linjalaiva.


title: HMS Colossus (1787)

text: Alus tilattiin 13. joulukuuta 1781 William Cleverleyltä Gravesendistä. Sen köli laskettiin lokakuussa 1782 ja alus laskettiin vesille 4. huhtikuuta 1787. Alus valmistui 16. syyskuuta Woolwichissa. Sen valmistuskustannukset olivat 32 101 puntaa 11 pennyä, minkä lisäksi varustamiskustannukset olivat 8nbsp;480 puntaa.


title: HMS Colossus (1787)

text: Alus otettiin palvelukseen kesäkuussa 1787 vartiolaivaksi Portsmouthiin päällikkönään Hugh Christian. Vuoden 1791 alusta aluksen päällikkönä oli Henry Harvey, kunnes se poistettiin syyskuussa palveluksesta. Alus oli huhtikuuhun 1793 huollettavana Portsmouthissa, mutta se palautettiin palvelukseen jo helmikuussa päällikkönään Charles Pole. Alus lähti 4. toukokuuta Välimerelle.


title: HMS Colossus (1787)

text: Alus valtasi 6. kesäkuuta 1793 Touloninlahdella Ranskan laivaston pienehkön kuusitykkisen "Le Vanneaun", joka liitettiin kuninkaalliseen laivastoon. Samana vuonna alus liitettiin vara-amiraali Samuel Hoodin laivasto-osastoon, johon kuului kaikkiaan 51 alusta. "HMS Colossus" valtasi heinäkuussa yhdessä "HMS Leviathanin" kanssa ranskalaisen kaapparin "Le Vrai Patriotin". Laivasto saapui 26. elokuuta Toulonin edustalle aloittaen sataman piirityksen.


title: HMS Colossus (1787)

text: Alus oli huhtikuussa 1794 huollettavana Portsmouthissa.


title: HMS Colossus (1787)

text: Alus ajautui 10. joulukuuta 1798 ankkurivaijerin katkettua karille. Aallokko murskasi karilla olleen aluksen ja se upposi tammikuun alussa 1799.


title: Bolivarianismi

text:
Bolivarianismi on joukko poliittisia aatteita Latinalaisessa Amerikassa. Nimi tulee 1800-luvun vapaustaistelija Simon Bolivarista. Nämä vastustavat korruptiota ja ulkomaiden vaikutusta maiden talouteen ja politiikkaan.
Valtoiden yhteistyötä luomaan pyrkivä Pan-amerikanismi ja Venezuelan chavismo ovat bolivarianistisia aatteita.


Valtioneuvos Mauritz Hallbergin palkinto on palkinto, jonka Svenska litteratursällskapet i Finland myöntää Suomessa ruotsiksi julkaistusta tietellisestä teoksesta, jossa tutkija on osoittanut erityisen merkittävää tutkimustaitoa.


title: Amerikan Suomalainen Lehti

text: Amerikan Suomalainen Lehti oli Michiganin Hancockissa vuonna 1876 ilmestynyt ensimmäinen amerikansuomalainen sanomalehti.


title: Amerikan Suomalainen Lehti

text: Lehden perustaja oli Suomesta saapunut ylioppilas Antti Johannes Muikku. Sen tarkoitus oli palvella Kuparisaaren kasvavaa suomalaisasutusta. Nelisivuinen ja nelipalstainen "Amerikan Suomalainen Lehti" painettiin saksalaisen E. P. Kibbeen kirjapainossa. Sen ensimmäinen numero ilmestyi 14. huhtikuuta 1876. Puoluekannaltaan republikaaninen lehti oli sisällöltään monipuolinen ja pirteä ja siinä oli runsaasti ilmoituksia. Sen tilaajamäärä jäi kuitenkin liian pieneksi, varsinkin kun paikallinen lestadiolaisjohtaja oli kieltänyt joukkojaan sitä lukemasta. Lehden viimeinen numero ilmestyi saman vuoden heinäkuussa. Sen jälkeen Muikku julkaisi muutaman numeron "Lehtinen"-nimistä sanomalehteä.


title: Märt Avandi

text: Märt Avandi (s. 26. helmikuuta 1981 Rapla, Viron SNT) on virolainen näyttelijä. Avandi on ollut aktiivisena vuodesta 2004 alkaen.


title: Märt Avandi

text: Vuonna 2005 Avandi teki debyyttinsä valkokankaalla elokuvassa "Malev". Vuonna 2008 hän toimi "Eesti otsib superstaari" -laulukilpailun juontajana. Kilpailu vastaa Suomen Idolsia. Vuonna 2015 ilmestyneessä, suomalaisen Klaus Härön ohjaamassa Neuvosto-Viron historiasta kertovassa Miekkailija-elokuvassa Avandi esitti päähenkilö Endel Nelisiä. Elokuva oli ehdokkaana Golden Globe -palkintoon.


title: Märt Avandi

text: Avandi on naimisissa Liis-Katrin Mägin kanssa. Heillä on kolme lasta.


title: Maren Hammerschmidt

text: Maren Hammerschmidt (s. 24. lokakuuta 1989 Frankenberg) on saksalainen ampumahiihtäjä. 169 senttimetriä pitkä ja 54 kilogrammaa painava Hammerschmidt edustaa Ski Club Winterbergiä.


title: Maren Hammerschmidt

text: Hammerschmidt debytoi maailmancupissa maaliskuussa 2012 Hanti-Mansijskin pikakilpailussa sijoittuen sijalle 34. Näin ollen hän saavutti heti uransa ensimmäiset pisteensä. Joulukuussa 2015 Hammerschmidt saavutti ensimmäisen palkintosijansa ollen Hochfilzenin pikakilpailussa toinen. Hän sijoittui toiseksi myös seuraavan päivän takaa-ajokilpailussa.


title: Maren Hammerschmidt

text: Hammerschmidt sai Oslon MM-kilpailuissa 2016 pronssia naisten viestissä. Hochfilzenin MM-kilpailuissa 2017 hän hiihti toisen osuuden kultaa voittaneessa Saksan viestijoukkueessa. Hän sijoittui lisäksi normaalimatkalla seitsemänneksi. Hän on saavuttanut EM-kilpailuista kaksi hopeaa ja yhden pronssin. Nuorten MM-kilpailuista hänellä on kolme kultaa ja yksi pronssi ja Euroopan nuorten olympiafestivaaleilta yksi pronssi.


title: Maren Hammerschmidt

text: Hammerschmidt on ammatiltaan tullivirkailija. Hänen kaksoissiskonsa Janin on myös ampumahiihdon nuorten maailmanmestari.


title: Eduskunnan pääsihteeri

text: Eduskunnan pääsihteeri on eduskunnan sihteeri ja eduskunnan kanslian päällikkö. Eduskunnan pääsihteeri on eduskunnan kansliatoimikunnan alainen. Pääsihteerin alaisuudessa on kuusi osastoa ja yksikköä: keskuskanslia, valiokuntasihteeristö, hallinto- ja palveluosasto (hallinto-osasto), kansainvälisten asiain yksikkö, tieto- ja viestintäyksikkö sekä turvallisuusyksikkö. Pääsihteeri tekee nimitykset muihin virkoihin ja määräaikaisiin virkasuhteisiin paitsi niihin, joiden nimitys kuuluu kansliatoimikunnalle.


title: Eduskunnan pääsihteeri

text: Vuoden 1869 valtiopäiväjärjestyksen mukaan säätyvaltiopäiville kokoontui neljä valtiosäätyä: aatelissääty, pappissääty, porvarissääty ja talonpoikaissääty. Jokaisessa säädyssä tuli olla sihteeri, joka kirjoitti pöytäkirjan. Aatelissäädyssä pöytäkirjan laatimisesta huolehti ritarihuoneen sihteeri, jonka valitsi ritarihuoneen johtokunta. Pappis- ja porvarissäädyt saivat vapaasti valita tehtävään kykenevän miehen haluamallaan tavalla. Talonpoikaissäädyn sihteerin nimitti hallitsija. Sihteeri oli muutenkin erityisasemassa, sillä hän vannoi kenraalikuvernöörille valan, joka muistutti puhemiesten valoja. Lisäksi hänen palkkansa määräsi säädyn sijasta hallitsija. Tällainen käytäntö pohjautui Ruotsin vuoden 1617 valtiopäiväjärjestykseen ja menettelyä oli käytetty muulloin paitsi vapaudenaikana, jolloin puhemiehet valitsivat sihteerin. Talonpoikaissäädyn sihteeri ei ollut tavanomainen pöytäkirjanpitäjä, vaan säädyn virallinen oikeudellisen koulutuksen saanut neuvonantaja ja säädyn puhemiehen oikeudellinen avustaja. Kunkin säädyn sihteeri toimi oman säätynsä kanslian päällikkönä. Kansliaan kuului vaihteleva määrä notaareja, pikakirjoittajia, kanslisteja, tulkkeja ja vahtimestareita.


title: Eduskunnan pääsihteeri

text: Valtiopäiväjärjestyksen mukaan myös jokaisen valiokunnan tuli valita itselleen sihteeri ja muut tarvittavat palvelusmiehet. Valiokunnalla saattoi olla useampia sihteereitä. Palvelusmiehiä olivat suullisesta ja kirjallisesta kääntämisestä huolehtinut tulkki sekä vahtimestarit. Sihteerin- ja tulkintoimet julistettiin tavallisesti haettaviksi. Valiokunnan sihteerillä oli merkittävä asema, sillä hän laati mietinnöt käytyjen keskustelujen perusteella. Mietintöjen tasokkuus selittyy sihteerien pätevyydellä. Valiokuntien sihteereinä ovat toimineet esimerkiksi Tekla Hultin, J. W. Rosenborg ja K. J. Ståhlberg.


title: Eduskunnan pääsihteeri

text: Vuoden 1906 valtiopäiväjärjestyksen mukaan eduskunnan sihteeri ja kanslian henkilökunta otettiin tehtäviinsä sillä tavoin kuin eduskunta määräsi. Valtiopäiväjärjestys nimesi virkamiehistä vain eduskunnan sihteerin. Muun kansliahenkilökunnan asettaminen oli vuonna 1907 hyväksytyn eduskunnan työjärjestyksen mukaan kansliatoimikunnan tehtävä.


title: Eduskunnan pääsihteeri

text: Työjärjestys määräsi, että puhemies julisti sihteerin toimen haettavaksi. Kansliatoimikunnan annettua hakijoista lausuntonsa sihteerin nimesi tehtäväänsä eduskunnan täysistunto. Jos toimeen oli useampia hakijoita, valinnassa noudatettiin samaa äänestystapaa kuin puhemiehen vaalissa. Vuoden 1907 työjärjestystä täydennettiin vuoden 1908 ensimmäisillä valtiopäivillä muun muassa niin, että sihteerin tuli valtiopäivien väliaikana työskennellä toimitusvaliokunnan sihteerinä, hoitaa kanslia- ja painatustehtäviä sekä valvoa kirjastonhoitajan ja taloudenhoitajan toimintaa. Muulloin eduskunnan virkailijoiden toimintaa valvoi kansliatoimikunta.


title: Eduskunnan pääsihteeri

text: Vuonna 1927 hyväksytty eduskunnan työjärjestys määräsi, että sihteerin valinnassa noudatettiin samoja tapoja kuin ennenkin. Uutuus oli työjärjestykseen otettu säännös siitä, miten toimitaan sihteerin toimen ollessa avoinna tai sen haltijan ollessa estynyt hoitamaan sitä. Tällöin ikäpuhemiehen tai puhemiehen tuli kutsua keskuskanslian notaari tai muu sopivaksi katsomansa henkilö hoitamaan sihteerin tehtäviä. Uutta oli myös se, että eduskunnan sihteerin tuli toimia eduskunnan kanslian kansliapäällikkönä. Valtiopäivien päätyttyä sihteerin tuli antaa määräys valtiopäiväasiakirjojen painatuskulujen ja muiden valtiopäivistä aiheutuneiden kustannusten maksamisesta.


title: Eduskunnan pääsihteeri

text: Vuonna 1927 hyväksytyn eduskunnan työjärjestyksen mukaan eduskunnan kansliassa oli kuusi osastoa, joista keskuskansliassa työskentelevä eduskunnan sihteeri toimi eduskunnan kanslian kansliapäällikkönä. Työjärjestyksen mukaan eduskunnan sihteerin valitsi eduskunta sen jälkeen, kun puhemies oli julistanut viran haettavaksi ja kansliatoimikunta oli antanut hakijoista lausuntonsa. Jos virkaa haki useampi henkilö, niin eduskunta noudatti puhemiehen vaalista säädettyjä menettelytapoja.


title: Eduskunnan pääsihteeri

text: Säännökset pysyivät muuttamattomina voimassa pitkään. Eduskunnan kanslian tehtävät ja toimintatavat muuttuivat ajan myötä niin, että työjärjestystä oli muutettava. Eduskunnan päättämät muutokset otettiin käyttöön vuoden 1966 varsinaisten valtiopäivien alusta lukien. Eduskunta kokoontui näille valtiopäiville 14. huhtikuuta 1966. Virkanimikkeissä tapahtui nyt sellainen muutos, että keskuskansliassa työskenteli eduskunnan pääsihteeri eduskunnan kanslian kansliapäällikkönä ja eduskunnan sihteerinä. Pääsihteerin valinnassa noudatettiin aiempia menettelytapoja ja muutkin määräykset pysyivät lähes ennallaan. Näin ollen pääsihteerin ollessa estynyt hoitamaan tehtäväänsä tai viran ollessa avoinna ikäpuhemiehen tai puhemiehen tuli kutsua keskuskanslian vanhempi sihteeri tai muu sopivaksi katsottu henkilö hoitamaan pääsihteerin tehtäviä, kunnes este lakkasi tai avoin virka täytettiin.


title: Eduskunnan pääsihteeri

text: Eduskunnan sihteerin toimikausi kesti vuoden 1908 työjärjestyksen aikana seuraavien valtiopäivien alkuun ja muulla kansliahenkilökunnalla oli määräaikaiset (enintään vaalikaudeksi) tai irtisanomisoikeudella olevat sopimukset. Vuoden 1927 työjärjestyksen mukaan sihteeri otettiin virkaansa sopimuksella, jonka kansliatoimikunta voi irtisanoa määräajan kuluessa uuden vaalikauden alkaessa. Valtiopäiväjärjestyksen tarkastuskomitea katsoi olevan eduskunnan edun mukaista, että tärkeimpien virkamiesten asema saatetaan vakinaisemmalle kannalle. Vuoden 1928 valtiopäiväjärjestys määräsi, että eduskunnan kanslian menosäännön perusteista säädetään lailla. Tällainen laki säädettiin ja sen mukaan kaikki eduskunnan kansliassa olevat virat ja toimet olivat sopimusluontoisia. Tästä seurasi, että muutkin kuin sihteerin toimet olivat irtisanomisen varassa. Käytännössä kirjallisia sopimuksia tehtiin vain johtavien virkamiesten kanssa ja sopimusten teko lakkasi 1936. Tähän vaikutti se, että 1942 melkein kaikki virat ja toimet merkittiin virkamiesten palkkausluokkiin. Sopimusten teon lopettamisesta seurasi etenkin virassapysymisoikeuden jääminen oikeudellisesti osittain avoimeksi. Eräiltä osin asia ratkesi, kun kansliatoimikunta 6. helmikuuta 1953 päätti virkamiesten yleisen eroamisiän olevan 67 vuotta.


title: Sérgio Sette Câmara

text: Sérgio Sette Câmara Filho (s. 23. toukokuuta 1998 Belo Horizonte, Minas Gerais) on brasilialainen moottoriurheilija.


title: Sérgio Sette Câmara

text: Câmara kuului vuonna 2016 Red Bullin nuorten kuljettajien ohjelmaan.


title: Sérgio Sette Câmara

text: Câmara aloitti uransa karting-luokista vuonna 2006. Vuonna 2011 hän voitti Brasilian Kartingin Junior -luokan mestaruuden. Seuraava vuonna hän voitti IAME International -luokan mestaruuden. Vuonna 2013 Câmara sijoittui Brasilian Karting -luokan toiseksi.


title: Sérgio Sette Câmara

text: Vuonna 2014 Câmara aloitteli kilpauraansa ajaen kolme kilpailua Euroopan Formula 3 -sarjassa. Vuonna 2015 Câmara ajoi täyden kauden Euroopan F3 -sarjassa. Hän saavutti kauden aikana kaksi kolmossijaa ja 57,5 pistettä sijoittuen sarjan 15:ksi. Hän osallistui samana vuonna perinteiseen Formula 3 Masters kilpailuun sijoittuen kilpailussa kolmanneksi. Hän ajoi myös samana vuonna seitsemän kilpailua Toyota Racing Series -sarjassa. Vuonna 2016 Câmara jatkoi Euroopan F3 -sarjassa. Hän nousi kauden aikana kahdesti palkintokorokkeelle, keräsi 117 pistettä ja sijoittui kuljettajien sarjassa 11:nneksi. Kauden jälkeisessä Macaon GP:ssä hän sijoittui kolmanneksi.


title: Sérgio Sette Câmara

text: Kaudella 2017 Câmara ajoi Formula 2 -sarjassa MP Motorsportilla. Hän keräsi 47 pistettä ollen sarjan 12. Hän otti kauden ainoan voittonsa Belgian sprinttikilpailussa ja sijoittui toiseksi Italian sprinttikilpailussa.


title: Sérgio Sette Câmara

text: Kaudeksi 2018 hän siirtyi ajamaan Carlin -talliin.


title: Iglu (taideteos)

text: Iglu on Pekka Paikkarin taideteos Turun Puutorilla. Teos on toteutettu torin alla olevan pysäköintiluolan tarpeisiin rakennetun ilmastointikopin seiniin. Osa kopin seinistä on päällystetty valkoisella keramiikalla, joka on ”krakeloitunut” säröille.


title: Iglu (taideteos)

text: Paikkari toteutti "Iglun" yhdessä IDO-yhtiön Tammisaaren posliinitehtaan kanssa. Yhteensä 80 neliömetriä savilaattaa valettiin kokonaisina kappaleina tehtaan varaston betonilattialle ja annettiin kuivua, jolloin se halkeili kutistuessaan. Kuivuneet laatat lasitettiin 1230 celsiusasteessa.


title: Iglu (taideteos)

text: "Iglu" on yksi kolmesta Turku 2011 -kulttuuripääkaupunkivuodeksi toteutetusta ”Savi kaupungissa” -teoksesta. Muut ovat Karin Widnäsin "Kimono" ja Kim Simonssonin "Temppeli.


title: Iglu (taideteos)

text: Paikkarin mukaan teos on kulmikkuudessaan perinteisen pallomaisen iglun vastakohta. Saven luonnollinen halkeaminen on hänestä sukua jäiden lähdön yhteydessä tapahtuvalle jään murtumiselle.


title: Maija-Leena Paavola

text: Maija-Leena Paavola (s. 4. marraskuuta 1956 Punkalaidun) on eduskunnan pääsihteeri vuoden 2016 alusta. Hän seurasi tehtävässä eläkkeelle jäänyttä Seppo Tiitistä ollen ensimmäinen pääsihteeriksi valittu nainen. Aiemmin Paavola työskenteli eduskunnan lainsäädäntöjohtajana vuodesta 2012.


title: Maija-Leena Paavola

text: Paavola valmistui ylioppilaaksi Punkalaitumen yhteiskoulusta 1975 ja oikeustieteen kandidaatiksi Turun yliopistosta 1981. Hän sai varatuomarin arvon vuonna 1985. Paavola työskenteli ammattikasvatushallituksen ja opetushallituksen tarkastajana 1988 ja ylitarkastajana 1988–1991. Eduskunnan oikeusasiamiehen kanslian esittelijänä Paavola toimi 1991 ja nuorempana eduskunnan oikeusasiamiehen sihteerinä 1993–1997. Eduskuntasihteerinä hän työskenteli 1997–2012 ja eduskunnan lainsäädäntöjohtajana 2012–2015.


title: Maija-Leena Paavola

text: Paavolalla ei ole puoluetaustaa.


title: Swen Tuuva (lehti)

text: Swen Tuuva (vuodesta 1879 "Sankarin Maine") oli Michiganin Houghtonissa ja Hancockissa vuosina 1878–1881 ilmestynyt amerikansuomalainen sanomalehti.


title: Swen Tuuva (lehti)

text: Maalarimestari Matti Fredin julkaisema "Swen Tuuva" oli "Amerikan Suomalaisen Lehden" jälkeen toinen Yhdysvalloissa ilmestynyt suomenkielinen lehti. Fredin itsensä toimittama ja omatekoisella painokoneella painama pienikokoinen "Swen Tuuva" ilmestyi ensimmäisen kerran Houghtonissa 4. tammikuuta 1878. Tyyliltään omaperäinen, suorasukainen ja painovirheitä vilissyt lehti muutti Hancockiin lokakuussa 1879 ja seuraavan vuoden alussa sen nimeksi tuli "Sankarin Maine". Edeltäjäänsä suurempi "Sankarin Maine" oli sisällöltään monipuolinen ja värikäs, mikä osittain korvasi sen heikon kieliasun. Calumetiin perustetun uuden "Amerikan Suomalaisen Lehden" aiheuttama kilpailu sai Fredin lopettamaan lehtensä keväällä 1881.


title: Amerikan Suomalainen Lehti (1879–1894)

text: Amerikan Suomalainen Lehti oli vuosina 1879–1894 ilmestynyt amerikansuomalainen sanomalehti.


title: Amerikan Suomalainen Lehti (1879–1894)

text: Johan Takkinen, Niilo Majhannu, August Nylund ja David Castren perustivat "Amerikan Suomalaisen Lehden" Michiganin Calumetissa. Sen toimittajaksi palkattiin maanmittarina työskennellyt Alex Leinonen. Nelisivuinen ja nelipalstainen lehti kasvoi vähitellen seitsenpalstaiseksi. Sen levikki oli noin 800 kappaletta, josta 300 meni Suomeen. Lehti tuki aluksi lestadiolaisia, mutta siirtyi myöhemmin Suomi-Synodin kannattajaksi. Leinonen myi omistukseensa siirtyneen lehden vuonna 1892 Victor Burmanille, joka muutti sen Hancockiin. Sen tilaajamäärä nousi tuolloin 3 000:een kappaleeseen. Vuonna 1894 Burman siirsi lehden Chicagoon, jossa se pian lakkasi.


title: Amerikan Suomalainen Lehti (1879–1894)

text: "Amerikan Suomalainen Lehti" -nimellä oli vuonna 1876 ilmestynyt myös A. J. Muikun toimittama Yhdysvaltojen ensimmäinen suomenkielinen sanomalehti.


title: Suometar (Yhdysvallat)

text: Suometar oli Michiganin Calumetissa vuosina 1899–1903 ilmestynyt amerikansuomalainen sanomalehti.


title: Suometar (Yhdysvallat)

text: Lehti syntyi, kun Victor Burman myi Hancockissa julkaisemansa "Amerikan Suomalaisen" Calumetissa perustetulle lehtiyhtiölle, jonka johdossa olivat Maggie Walsh ja Andrew Johnson. Toimittajana työskentelivät pastori J. W. Eloheimo, Burman ja myöhemmin Helmer Grape. Kerran viikossa ilmestynyt "Suometar" piti itseään vuonna 1879 perustetun "Amerikan Suomalaisen Lehden" ja Burmanin lehtien jatkajana. Sen levikiksi mainittiin 2 200 kappaletta vuonna 1902. Vuonna 1903 "Suomettaren" osti ashtabulalainen August Edwards, joka muutti oman lehtensä nimeksi "Amerikan Sanomat ja Suometar".


title: Alycia Debnam-Carey

text: Alycia Jasmin Debnam-Carey (s. 20. heinäkuuta 1993 Sydney, Australia) on australialainen näyttelijä. Hänet tunnetaan parhaiten elokuvista "Myrskyn silmässä" (2014) ja "The Devil's Hand" (2014) sekä Lexan roolistaan sarjassa "Eloonjääneet".


title: Alycia Debnam-Carey

text: Debnam-Carey valmistui Newtown High School of the Performing Arts -taidekoulusta vuonna 2011. Viimeisenä vuotena hän sai HSC-testeistä todella hyvät tulokset. Debnam-Carey on lisäksi opiskellut lyömäsoittajaksi.


title: Alycia Debnam-Carey

text: Debnam-Carey sai ensimmäisen näyttelijäroolinsa kahdeksanvuotiaana Rachel Wardin palkintoja voittaneessa lyhytelokuvassa "Martha’s New Coat". Vuonna 2006 hän vieraili televisiosarjassa "McLeodin tyttäret", ja vuonna 2008 hän esiintyi ensimmäisessä täyspitkässä elokuvassaan, "Dream Lifessa".


title: Alycia Debnam-Carey

text: Debnam-Carey matkusti Hollywoodiin 18-vuotiaana, jolloin hänestä tuli nuorin näyttelijä ABC1:n "Next Stop Hollywood" -dokumenttisarjassa. Vuonna 2014 hän esiintyi ensimmäisessä suuressa roolissa katastrofielokuvassa "Myrskyn silmässä". Tuon jälkeen hän sai The CW -kanavan "Eloonjääneet"-sarjasta Lexan roolin. Debnam-Carey on saanut kaksi palkintoa roolistaan sarjassa.


title: Alycia Debnam-Carey

text: Joulukuussa 2014 ilmoitettiin Debnam-Careyn saaneen roolin "Fear the Walking Dead" -televisiosarjasta, joka on spin-off "The Walking Deadistä".


title: Alycia Debnam-Carey

text: Vuonna 2015 Debnam-Carey teki ensimmäisen keskusteluohjelmavierailun "Jimmy Kimmel Live!" -ohjelmassa. Saman vuoden lopulla kerrottiin Debnam-Carey saaneen pääroolin trilleristä "Friend Request" (aikaisemmin nimellä "Unfriend").


title: Eero Routamo

text: Eero Rainer Routamo (31. tammikuuta 1934 Helsinki – 23. lokakuuta 2010 Helsinki) oli suomalainen oikeustieteilijä. Hän oli Helsingin yliopiston siviili- ja kauppaoikeuden dosentti 1968–1989 ja uudestaan vuodesta 1994. Vaasan kauppakorkeakoulun kauppaoikeuden professori 1970–1981. Helsingin yliopiston siviilioikeuden (apulais)professori hän oli 1989–1994. Yliopistouransa välillä hän oli yrityselämän palveluksessa Kymmene Oy:n lakiasiain johtajana vuosina 1982–1987.


title: Eero Routamo

text: Routamon oikeustieteellinen kirjallinen tuotanto on laaja. Lisäksi hän julkaisi omakustanteena vitsikirjan "Vanhat vitsit – ja uudet".


title: Kansan Lehti (Calumet)

text: Kansan Lehti oli Michiganin Calumetissa vuosina 1889–1890 ilmestynyt amerikansuomalainen sanomalehti.


title: Kansan Lehti (Calumet)

text: Ino Ekmanin julkaisema viikkolehti lakkasi jo vuoden kuluttua. Sen jatkajana ilmestyi vuonna 1891 lyhyen aikaa D. Suorasen toimittama "Uusi Kansan Lehti". "Kansan Lehti" -nimellä on julkaistu myös useita muita amerikansuomalaisia sanomalehtiä.


title: Kivennavan kirkonkylä

text:
Kivennavan kirkonkylä koostui kolmesta välittömästi toisiinsa liittyvistä kylistä: Kirkonkylä, Tiilimaankylä ja Linnanmäenkylä. Seudun asutus oli vanhaa. Jo 1500-luvun alkupuolella oli Linnanmäellä pienehkö puulinnoitus Ruotsin rajalinna Novgorodin suuntaan. Vuonna 1939 kirkonkylässä oli taloja noin sata. Kirkkomäki oli kylän keskeisin kohta. Mäen päällä sijaitsi puusta rakennettu maalausten koristelema ristikirkko, joka lienee ollut kuudes samalle paikalle rakennettu kirkko.
Kirkonkylä oli Kivennavan hallinnollinen keskus. Pitäjäntupa sijaitsi Kirkonmäellä, pappila Linnanmäellä, jonka laidalla myös Kirkonkylän kansakoulu sijaitsi. Suurin osa kirkonkylä asukkaista sai elantonsa maata viljelemällä. Kivennavan Saha Oy oli tärkeä työpaikka.


title: Amerikan Uutiset (1893–1914)

text: Amerikan Uutiset oli vuosina 1893–1914 ilmestynyt amerikansuomalainen sanomalehti.


title: Amerikan Uutiset (1893–1914)

text: Minnesotan Minneapolisissa perustettua viikkolehteä toimittivat Fred Karinen ja August Edwards, joiden joukkoon liittyi Kalle Haapakoski. Yhdistyksen julkaiseman lehden omistus siirtyi pian Kariselle, joka muutti sen jo vuonna 1893 Michiganin Calumetiin. Siellä "Amerikan Uutisiin" sulautui Hannes Helan vuonna 1890 perustama "Kalevan Kaiku". Calumetin siihen aikaan laajalevikkisimmän lehden toimittajana jatkoi teräväkynäinen Haapakoski, joka vastusti etenkin Suomi-Opistoa ja raittiusseuroja.


title: Amerikan Uutiset (1893–1914)

text: "Amerikan Uutiset" on myös nykyään ilmestyvä lehti, joka perustettiin Minnesotan New York Millsissä vuonna 1932 nimellä "Minnesotan Uutiset".


title: Päivän Uutiset (Yhdysvallat)

text: Päivän Uutiset -nimellä on ilmestynyt kaksi amerikansuomalaista sanomalehteä.


title: Päivän Uutiset (Yhdysvallat)

text: Ino Ekmanin Michiganin Calumetissa vuonna 1891 julkaisema "Päivän Uutiset" oli seudun ensimmäinen suomenkielinen päivälehti. Sen lauantainumero kantoi nimeä "Viikon Uutiset". Lehti lakkasi vuoden sisällä. Fred Karinen ja Kalle Haapakoski julkaisivat samannimistä lehteä muutamina numeroina Calumetissa vuonna 1898.


title: Enbuske & Linnanahde Crew

text: Enbuske & Linnanahde Crew on vuosina 2012–2015 esitetty Tuomas Enbusken ja Aki Linnanahteen juontama keskusteluohjelma, jossa käsiteltiin kuluneen viikon puheenaiheita. Ensimmäinen jakso esitettiin Sub-kanavalla 26. lokakuuta 2012. Ohjelmaa esitettiin 17. tammikuuta 2013 alkaen MTV3-kanavalla. Kesäkuussa 2015 Linnanahde ilmoitti blogissaan, että ohjelma ei enää jatku.


title: Kotselkä

text: Kotselän kylä sijaitsi Kivennavan kirkolta 8 kilometriä Viipurin suuntaan. Kylässä oli talvisodan syttyessä 30 taloa.


title: Kalevan Kaiku

text: Kalevan Kaiku oli Michiganin Red Jacketissa (Calumetissa) vuosina 1890–1894 ilmestynyt amerikansuomalainen sanomalehti.


title: Kalevan Kaiku

text: Hannes Helan perustama ja toimittama viikkolehti kävi kiivasta taistelua lukijoista Ino Ekmanin "Kansan Lehden" kanssa ja osallistui Suomi-synodin perustamisen ympärillä riehuneisiin kiistoihin. Vuonna 1892 siihen yhtyi Kusti Kortteen samana vuonna Red Jacketissa aloittama "Väinölä", jolloin lehti laajennettiin kaksipäiväiseksi ja seitsenpalstaiseksi. "Kalevan Kaiun" uudeksi toimittajaksi tuli Korte, joka kuoli seuraavana vuonna Ironwoodissa. Sittemmin toimittajina ja julkaisijoina mainittiin Hela ja J. M. Erickson. Republikaanipuoluetta edustaneen lehden levikki oli 1 500 kappaletta.


title: Kalevan Kaiku

text: Fred Karinen osti "Kalevan Kaiun" kirjapainoineen vuonna 1894, jolloin lehti yhdistettiin Karisen Minneapolisista Calumetiin siirtämiin "Amerikan Uutisiin".


title: Amerikan Suomalainen (Hancock)

text: Amerikan Suomalainen (vuoteen 1896 saakka "Kuparisaaren Sanomat") oli Michiganin Hancockissa vuosina 1894–1899 ilmestynyt amerikansuomalainen sanomalehti.


title: Amerikan Suomalainen (Hancock)

text: Emil Hendricksonin perustama viikkolehti "Kuparisaaren Sanomat" oli vuonna 1881 lakanneen "Sankarin Maineen" jälkeen seuraava Hancockissa ilmestynyt suomenkielinen sanomalehti. Se siirtyi oston kautta Victor Burmanille, joka muutti lehden nimeksi "Amerikan Suomalainen". Vuonna 1899 Burman myi lehden calumetilaiselle yhtiölle, joka alkoi julkaista sitä nimellä "Suometar".


title: Amerikan Suomalainen (Hancock)

text: "Amerikan Suomalainen" -nimellä on ilmestynyt myös toinen lehti Massachusettsin Fitchburgissa vuosina 1926–1930.


title: Jouni Aikio

text: Jouni Aikio eli Kaapin Jouni (9. maaliskuuta 1875 Inari – 22. kesäkuuta 1956) oli Sotkajärvellä nykyisen Lemmenjoen kansallispuiston alueella asunut saamelainen poromies joka oli aikanaan hyvin tunnettu myös Lapin ulkopuolella. Hän esiintyi elokuvissa, esitti joikuja radiossa, pääsi Suomen Kuvalehden kansikuvaan ja hänen luonaan vierailivat muun muassa presidentti Urho Kekkonen ja Lapin läänin maaherra Kaarlo Hillilä.


title: Jouni Aikio

text: Kaapin Jounin vanhemmat olivat Annan Kaapi eli Gabriel Aikio ja Vuolabin Ella. Perhe oli alun perin kotoisin Inarista mutta Jounin syntymän aikoihin he asuivat Utsjoen Pulmangissa. Perhe palasi kuitenkin takaisin Inariin 1800-luvun lopulla porolaidunten kulumisen takia. Sotkajärvelle Kaapin Jouni asettui vuonna 1905.


title: Jouni Aikio

text: Kaapin Jouni tapasi Inarin kirkonkylässä vuonna 1935 käyneen presidentti Pehr Evind Svinhufvudin, luovutti tälle saamelaisten anomuskirjelmän ja sai kutsun vierailla Helsingissä. Vuonna 1936 hän matkusti perheineen yhdessä noin 30 muun poromiehen kanssa Helsingissä pidetyille poroviikoille ja tapasi Helsingissä Svinhufvudin ohella myös silloisen oikeusministerin Urho Kekkosen ja Rovaniemen kauppalanjohtajan Kaarlo Hillilän. Myöhemmin Kekkonen ja Hiililä tekivät myös vastavierailun Kaapin Jounin luokse. Jouni sai vuonna 1940 Suomen Valkoisen Ruusun Ritarikunnan ristin.


title: Jouni Aikio

text: Kaapin Jouni sai pääasiallisen elantonsa poroista ja hän myi poronlihaa ja muuta ruokatavaraa muun muassa Lemmenjoen alueen kullankaivajille ja sotavuosina saksalaisille joukoille. Hänellä kerrotaan olleen parhaimmillaan yli 3 000 poroa. Lapin sodan aikana Kaapin Jouni perheineen joutui lähtemään evakkoon Pohjamaalle mutta hänen tilansa rakennukset säilyivät sodan tuhoilta.


title: Jouni Aikio

text: Sotkajärven pohjoispäässä sijaitsevan Kaapin Jounin entisen asuinpaikan eli Kaapin Jounin kentän ensimmäinen asukas oli 1800-luvun lopulla paikalle asettunut Menes-Antti eli Karhu-Antti, oikealta nimeltään Antti Juhaninpoika Morottaja (1853–1907). Tila oli asuttuna yhtäjaksoisesti kevääseen 2004 saakka jolloin viimeinen Kaapin Jounin suvun edustaja Pauli Aikio muutti pois tilalta. Tila oli tätä ennen hankittu valtiolle vuonna 2002 ja tila liitettiin Lemmenjoen kansallispuistoon vuonna 2004. Kentän rakennuksiin kuuluvat 1900-luvun alussa valmistunut hirsinen päärakennus jonka nykyinen ulkoasu on peräisin 1970-luvulta, yhdistetty karja- ja heinäsuoja, useita aittoja, kaksi saunaa, maakellari ja ulkokäymälät. Asuinkenttää ympäröi riukuaita. Tilan rakennukset entisöitiin vuosina 2008–2011 matkailukäyttöön.


title: Hein Vanhaezebrouck

text: Hein Vanhaezebrouck (s. 16. helmikuuta 1964) on belgialainen jalkapallovalmentaja ja entinen pelaaja.


title: Hein Vanhaezebrouck

text: Vanhaezebrouck pelasi koko uransa ajan kotimaansa Belgian sarjoissa saavuttamatta merkittävää menestystä. Ura kesti kuitenkin 16 vuotta ja hän lopetti ammattilaisena 36-vuotiaana KSC Lokerenin paidassa vuonna 2000.


title: Hein Vanhaezebrouck

text: Valmennusura alkoi heti peliuran loputtua Lokerenin apuvalmentajana. Vanhaezebrouck työskenteli vuosina 2000–2002 Georges Leekensin ja Paul Putin aisaparina. Päävalmentajakokemusta hän kerrytti maan alasarjoissa Sporting Westissä ja WS Lauwessa, kunnes nousi vuonna 2006 KV Kortrijkin päävalmentajaksi.


title: Hein Vanhaezebrouck

text: Vanhaezebrouckin läpimurto valmentajana tapahtui juuri Kortrijkissa, joka voitti hänen johdollaan Belgian 2. divisioonan mestaruuden kaudella 2007/08 ja nousi liigaan. Ensimmäinen pääsarjakausi sujui nousijajoukkueelta hyvin ja sarjapaikka säilyi. Kesällä 2009 Vanhaezebrouck nousi KRC Genkin päävalmentajaksi. Huonojen tulosten vuoksi hän sai kuitenkin potkut jo marraskuun lopussa.


title: Hein Vanhaezebrouck

text: Kesällä 2010 Vanhaezebrouck palasi KV Kortrijkin peräsimeen. Seura menestyi jälleen hyvin ja kaudella 2011/12 se eteni historiallisesti Belgian cupin finaaliin. Mestaruus karkasi kuitenkin KSC Lokerenille, mutta kauden jälkeen Vanhaezebrouck palkittiin Belgian parhaana jalkapallovalmentajana.


title: Hein Vanhaezebrouck

text: Neljän Kortrijk-kauden jälkeen Vanhaezebrouck siirtyi kesällä 2014 KAA Gentin päävalmentajaksi. Debyyttikausi Gentissä oli menestyksekäs, kun Vanhaezebrouck luotsasi seuran historialliseen liigamestaruuteen. Kaudella 2015/16 Vanhaezebrouck luotsasi Gentin sensaatiomaisesti Mestarien liigan pudotuspeleihin ensimmäisenä belgialaisjoukkueena 15 vuoteen.


title: Hein Vanhaezebrouck

text: Joulukuussa 2015 Vanhaezebrouck palkittiin Raymond Goethals -palkinnolla.


title: Hein Vanhaezebrouck

text: Vanhaezebrouck jätti Gentin syyskuussa 2017, kun joukkue oli aloittanut kautensa kehnosti ja oli Belgian liigassa vasta sijalla 14. Vain muutama päivä eroilmoituksensa jälkeen hän allekirjoitti kolmivuotisen sopimuksen RSC Anderlechtin kanssa. Vanhaezebrouck luotsasi Anderlechtin Belgian liigan runkosarjan kuudenneksi, mutta ylemmässä loppusarjassa vahvat esitykset nostivat joukkueen kolmanneksi. Vanhaezebrouckin pesti Anderlechtissä päättyi potkuihin joulun alla 2018, kun joukkue oli liigassa neljäntenä 11 pistettä KRC Genkiä perässä. Lisäksi joukkue putosi Eurooppa-liigasta jo lohkovaiheen jälkeen.


title: Lappeenrannan vesitorni

text: Lappeenrannan vesitorni on vesitorni Lappeenrannassa Taikinamäen kaupunginosassa. Sen korkeus on 40 metriä ja tilavuus 3 500 kuutiometriä. Torni on rakennettu kahdessa eri osassa. Ensimmäinen osa valmistui vuonna 1927. Vuonna 1955 tornia laajennettiin, jolloin se sai nykyisen ulkoasunsa.


title: Lappeenrannan vesitorni

text: Vuonna 2000 tornissa oli peruskorjaus, jolloin tornin lasit vaihdettiin lämpöeristetyiksi. Tornissa on ollut kahvila, mutta se lopetettiin turvallisuussyistä. Myöskään tornin hissi ei vastaa turvallisuusmääräyksiä. Kahviota on yritetty avata uudelleen, mutta remontti maksaisi kuitenkin liikaa.


title: Mark Heap

text: Mark Heap (s. 13. toukokuuta 1957, Kodaikanal, Tamil Nadu, Intia) on brittiläinen näyttelijä. Hänet tunnetaan parhaiten rooleistaan televisiosarjoista "Avaruuden tuntua", "Vikatikki", "Brass Eye", "Big Train", "Candlefordin postineiti", "Jam", "Spy - isä agenttina", "Friday Night Dinner", "Tohtori Intiasta" sekä "Komisario Maigret".


title: Mark Heap

text: Heapin isä on brittiläinen ja äiti amerikkalainen.


title: Camdenin taistelu

text: Camdenin taistelu oli 16. elokuuta 1780 käyty Yhdysvaltain vapaussodan taistelu. Taistelu käytiin Camdenissa, Etelä-Carolinassa kenraali Charles Cornwallisin ja kenraali Horatio Gatesin joukkojen välillä. Taistelu päättyi Cornwallisin murskavoittoon, ja se päätyi historiankirjoihin yhtenä Yhdysvaltain sotahistorian nöyryyttävimmistä tappioista.


title: Camdenin taistelu

text: Taistelun myötä britit saivat jalansijaa Pohjois-Carolinassa ja Horatio Gates poistettiin siirtokuntien armeijan eteläisen armeijakunnan johdosta.


title: Camdenin taistelu

text: Vallattuaan Charlestonin kaupungin toukokuussa 1780 britit päättivät rakentaa Etelä-Carolinaan useita sotilastukikohtia, joiden tarkoituksena oli parantaa brittien otetta alueesta. Yksi tärkeimmistä tukikohdista tuli Camdeniin, joka oli keskeisen sijaintinsa vuoksi brittijoukkojen kulku- ja viestiliikenteen solmukohta.


title: Camdenin taistelu

text: Taistelutilanne lähti liikkeelle, kun siirtokuntien armeijan eteläisen armeijakunnan komentajan Horatio Gatesin johtamat joukot yrittivät hyökätä brittijoukkojen tukikohtana toiminutta Camdenin kaupunkia vastaan. Gatesilla oli komennossaan yli 3 400 sotilasta. Ammattisotilaita oli 1 400 miestä, ja loput olivat heikosti koulutettuja miliisijoukkoja. Punatauti ja huonojen huoltoyhteyksien aiheuttama ruoanpuute olivat heikentäneet Gatesin joukkoja jo ennen taistelua. Gates kuitenkin uskoi, että hän pystyisi suuren miesylivoiman turvin valtaamaan Camdenin.


title: Camdenin taistelu

text: Gatesin harmiksi brittikenraali Charles Cornwallis oli kuitenkin saanut etukäteen tiedon Gatesin hyökkäyksestä ja saapunut joukkoineen tukemaan Camdenin puolustusta. Vahvistusten jälkeen briteillä oli yhteensä noin 2 200 sotilasta, jotka oli varusteltu Gatesin joukkoja paremmin. Cornwallisin joukkoihin kuului muun muassa rakuunoita, hesseniläissotilaita, ratsuväkeä sekä Gatesin joukkoja tehokkaampi tykistö. Gates ei kuitenkaan ollut tietoinen vahvistuksista lähtiessään 15. elokuuta kello 22.00 etenemään kohti Camdenia. Samaan aikaan Cornwallisin joukot lähtivät puolestaan etenemään kohti Gatesin leiriä. Joukot kohtasivat toisensa aamuyöllä 16. elokuuta, jolloin osapuolet vaihtoivat muutamia laukauksia keskenään. Kumpikaan osapuoli ei kuitenkaan halunnut aloittaa taistelua keskellä yötä, joten osapuolet vetäytyivät odottamaan aamua.


title: Camdenin taistelu

text: Gates tajusi vasta Cornwallisin kohdatessaan, että britit olivat vahvistaneet Camdenin puolustusta. Tässä vaiheessa Gatesilla oli kaksi huonoa vaihtoehtoa: hän voisi joko yrittää valloittaa Camdenin, mikä vaikutti Cornwallisin apujoukkojen myötä lähes mahdottomalta tehtävältä, tai yrittää perääntyä, mikä olisi brittien ratsuväkijoukkojen takia ollut myös hyvin hankalaa. Gates päätti jäädä taistelemaan brittejä vastaan.


title: Camdenin taistelu

text: Varsinainen taistelu käytiin 16. elokuuta. Gates ryhmitti joukkonsa Saratogan voitokkaan taistelun tavoin puolustusasemiin niin, että miliisijoukot tulisivat taistelemaan brittien rakuunoita sekä brittien rinnalla taistelleita hesseniläissotilaita vastaan ja ammattisotilaat taistelisivat brittien miliisijoukkoja vastaan. Cornwallis jätti ratsuväkijoukkonsa reserviin odottamaan myöhempää käyttöä.


title: Camdenin taistelu

text: Heikosti koulutettujen miliisijoukkojen sijoittaminen brittiläisiä ammattisotilaita vastaan osoittautui Gatesin kannalta valtavaksi virheeksi. Britit aloittivat taistelun ampumalla muutaman yhteislaukauksen kohti siirtokuntien miliisijoukkoja ja lähtivät etenemään niitä kohti. Miliisijoukkojen rivit hajosivat heti, ja useimmat miliisit hylkäsivät aseensa ja lähtivät juoksemaan karkuun ampumatta laukaustakaan. Gates yritti upseeriensa kanssa turhaan pysäyttää miliisijoukkojensa joukkopakoa. Gatesin ammattisotilaat pärjäsivät jonkin aikaa brittijoukkoja vastaan, mutta miliisien joukkopaon jälkeen nekään eivät enää pystyneet pitämään asemiaan. Pian myös ammattisotilaat joutuivat vetäytymään taistelusta. Lopulta myös Gates itse hylkäsi joukkonsa ja lähti pakoon.


title: Camdenin taistelu

text:
Gates sai koottua joukkonsa rippeet uudelleen vasta Hillsboroughissa Pohjois-Carolinassa, yli 300 kilometrin päässä Camdenista. Siirtokuntien armeija menetti taistelussa kuolleina, haavoittuneina ja vangittuina yli 2 000 miestä sekä huomattavan määrän kalustoa. Vain 324 brittisotilasta sai surmansa.
Camdenin torjuntavoiton ansiosta britit pystyivät myöhemmin valloittamaan Pohjois-Carolinan. Siirtokuntien armeija yritti hyökätä Camdeniin uudestaan huhtikuussa 1781 kenraali Nathanael Greenen johdolla, mutta britit torjuivat hyökkäyksen Hobkirk’s Hillin taistelussa. Voitostaan huolimatta siirtokuntien sissijoukkojen kuluttamat brittijoukot päättivät taistelun jälkeen polttaa ja hylätä kaupungin.


title: Camdenin taistelu

text: Taistelun jälkeen joukkonsa hylännyttä Gatesia syytettiin pelkuriksi, ja saman vuoden lokakuussa hänet siirrettiin syrjään kaikista johtotehtävistä. Eteläisen armeijakunnan uudeksi komentajaksi nousi kenraali Nathanael Greene. Gatesin toiminnasta aloitettiin virallinen tutkinta, mutta häntä vastaan ei koskaan nostettu syytteitä.


title: Camdenin taistelu

text: Nykyään Camdenin taistelu muistetaan yhtenä Yhdysvaltain sotahistorian noyryyttävimmistä tappioista. Camdenin taistelukenttä on ollut National Historic Landmark -listattu kohde vuodesta 1961 ja National Register of Historic Places -listalla vuodesta 1966 lähtien.


title: Caroline Harrison

text: Caroline Harrison (o.s. Scott; 1. lokakuuta 1832 Oxford, Ohio – 25. lokakuuta 1892 Washington) oli Yhdysvaltain ensimmäinen nainen ja presidentti Benjamin Harrisonin vaimo. He menivät naimisiin 20. lokakuuta 1853 ja olivat naimisissa aina Carolinen kuolemaan asti.


title: Caroline Harrison

text: Caroline Harrisonin äiti oli Mary Potts Neal Scott ja isä John Scott, joka työskenteli collegen opettajana ja pappina. Caroline Harrison pääsi nuorena hyviin kouluihin ja hän pärjäsi poikkeuksellisen hyvin koulussa, osoittaen erityistä lahjakkuutta musiikissa ja kuvataiteissa. Caroline tapasi Benjaminin tämän opiskellessa Carolinen isän koulussa. Pari meni naimisiin ja sai kaksi lasta vuosina 1854 ja 1858. Miehensä edetessä poliittisella urallaan Caroline Harrison toimi kotiäitinä ja osallistui aktiivisesti vapaaehtoistyöhön. Harrison toimi muun muassa edelleen toiminnassa olevan Daughters of the American Revolution -järjestön ensimmäisenä puheenjohtajana ja keräsi rahaa Johns Hopkinsin yliopiston uutta lääketieteellistä linjaa varten.


title: Caroline Harrison

text: Caroline Harrison sairastui tuberkuloosiin Benjamin Harrisonin ensimmäisen presidenttikauden lopulla, kun Benjamin oli aloittamassa kampanjointiaan seuraavia presidentinvaaleja varten. Vaimonsa sairastumisen takia hänen kampanjointinsa jäi vähäiseksi. Caroline Harrison kuoli Valkoisessa talossa 25. lokakuuta 1892, vain kaksi päivää ennen vaaleja. Benjamin Harrison hävisi vaalit Grover Clevelandille ja meni neljä vuotta myöhemmin uusiin naimisiin Mary Dimmickin kanssa.


title: Gheorghe Gruia

text: Gheorghe Gruia (2. lokakuuta 1940 Bukarest – 9. joulukuuta 2015 México, Meksiko) oli romanialainen käsipalloilija, olympiamitalisti ja maailmanmestari.


title: Gheorghe Gruia

text: Gruia voitti Romanian joukkueessa olympiapronssia Münchenissä 1972. Lisäksi hän saavutti maajoukkueessa kaksi maailmanmestaruutta. Gruia muutti Meksikoon vuonna 1978. Hän kuoli saatuaan sydäninfarktin Méxicossa 75-vuotiaana 9. joulukuuta 2015.


title: Robert J. Walker

text: Robert John Walker (19. tai 23. heinäkuuta 1801 Northumberland, Pennsylvania – 11. marraskuuta 1869 Washington (DC)) oli yhdysvaltalainen poliitikko. Hän toimi Mississippin edustajana Yhdysvaltain senaatissa vuosina 1835–45, Yhdysvaltain valtiovarainministerinä presidentti James Knox Polkin kabinetissa vuosina 1845–49 ja Kansasin territorion kuvernöörinä huhti-joulukuussa 1857.


title: Robert J. Walker

text: Mississippin senaattorina Walker kannatti Texasin liittämistä Yhdysvaltoihin ja onnistui tekemään Yhdysvaltain laajenemisesta yhden vuoden 1844 presidentinvaalien pääteemoista. Presidentinvaalien jälkeen laajenemista kannattanut ja kiitollisuudenvelassa ollut uusi presidentti James Knox Polk teki Walkerista Yhdysvaltain valtiovarainministerin. Valtiovarainministerinä Walker rahoitti Meksikon–Yhdysvaltain sodan, vei läpi Walker Tariff Act -lain (jonka tarkoituksena oli lepytellä Britanniaa Oregonissa käydyn rajakiistan jälkeen) ja valmisteli asetuksen, joka myöhemmin johti Yhdysvaltain sisäministeriön luomiseen. Vuoden 1857 huhtikuusta joulukuuhun Walker toimi Kansasin territorion kuvernöörinä ja joutui tässä virassa keskelle aluetta repinyttä orjuuskiistaa. Walkerin kausi kuvernöörinä jäi alle vuoden mittaiseksi, kun hän joutui eroamaan hylättyään orjuutta kannattaneiden ehdotuksen Kansasin perustuslaiksi.


title: Relentless

text: Relentless voi tarkoittaa ainakin seuraavia:


title: Australianliitohaukka

text: Australianliitohaukka ("Elanus axillaris") on haukkojen heimoon kuuluva päiväpetolintu. Sen esiintymisaluetta on Australia. Sen populaation suuruudeksi on arvioitu 100 000 yksilöä, joista 10 000 paria pesii Kiinassa ja 100 paria Taiwanilla.


title: Australianliitohaukka

text: Lajin tieteellinen nimi oli aiemmin "E. notatus".


title: Australianliitohaukka

text:
Sille sopiva elinympäristö on lisääntynyt maanviljelysmaan laajenemisen ja saaliseläinten, kuten hiirien, populaatioiden kasvaessa.
Sen elinpiiriä ovat viljelysmaat, arot, savannit ja sisämaan kosteikot. Uhkatekijöitä ovat ilmastonmuutos ja ankarat sääolot.


title: Australianliitohaukka

text: Australianliitohaukan pituus on 35–38 cm ja siipiväli 80–95 cm, ja se painaa keskimäärin 291 grammaa. Aikuinen on hyvin vaalean harmaa, pää valkoinen ja alapuoli valkoinen. Siiven sisäpuolen reunassa on mustaa. Niiden istuessa ne näyttävät kuin niillä olisi mustat ”hartiat”. Silmät ovat punaiset ja niiden ympärillä on mustaa joka yltää silmien taakse. Pyrstö on neliömäinen, ja ruumis on hyvin virtaviivaisen aerodynaaminen. Nokka on lyhyt ja sen kärki on terävä ja yläleuka koukkuinen. Sieraimet ja vahanokka ovat keltaiset ja nokka musta. Myös jalat ovat keltaiset, ja niissä on kolme varvasta eteenpäin ja yksi taakse.


title: Lavola (Kivennapa)

text: Lavola oli kylä Kivennavalla. Se oli rykelmä taloja tien varressa Pitkäjärven ja Joutselänjärven välissä, Kivennavan pitäjän eteläosassa. Terijoen asemalle oli matkaa 12 kilometriä, Kivennavan kirkolle saman verran. Joutselkä oli parin kilometrin päässä Joutselänjärven ja Mutasuon takana. Talvisodan syttyessä Lavolassa oli kahdeksan taloa.


title: Lavola (Kivennapa)

text: Ennen Suomen itsenäistymistä Pitkäjärven ja sen lähellä sijaitsevan Kaukjärven rannat olivat täynnä venäläisiä huviloita, joiden asukkaille lavolalaiset myivät kaikkia maan antimia. Melkein joka talosta isännät toimivat ajureina. Talvella ajettiin rahtia Lintulan sahoilta Terijoelle, kesällä kyydittiin huvila-asukkaita.


title: Pikkuhaukka

text: Pikkuhaukka ("Gampsonyx swainsonii") on haukkojen heimoon kuuluva päiväpetolintu. Sitä tavataan seuraavissa maissa: Argentiina, Bolivia, Brazil, Kolumbia, Ecuador, Ranskan Guyana, Guayana, Nicaragua, Panama, Paraguay, Peru, Suriname, Trinidad ja Tobago ja Venezuela. Metsien hävitys Pohjois-Kolumbiassa, kuten myös Amazonian alueella, on luonut sille suotuisia oloja leviämiselle.


title: Pikkuhaukka

text: Populaation suuruudeksi on arvioitu 1,000-10,000 yksilöä, mikä vastaa 670-6,700 aikuista yksilöä.


title: Pikkuhaukka

text: Sen elinpiiriä ovat lähinnä kuivat savannit, mutta myös subtrooppiset ja trooppiset metsät ja alueet, joilta metsät on hävitetty sekä pensastot ja arot.


title: Junior MasterChef Suomi

text: Junior MasterChef Suomi on ohjelma, jossa Suomen 12 parasta 8–13-vuotiasta junnukokkia kokkaa Junior MasterChef kisan voitosta. Junior MasterChef kisan voittaja saa palkinnoksi 5 000 euroa, ammattilaiskokkien veitsisarjan ja Viking Linen lahjakortin. Juontajina ja tuomareina ensimmäisellä ja toisella tuotantokaudella toimivat Tomi Björck ja Meri-Tuuli Lindström. Ensimmäinen tuotantokausi alkoi Nelonen-kanavalla 19. elokuuta 2012. Toinen tuotantokausi alkoi 27. elokuuta 2013. Kolmas tuotantokausi alkoi Nelosella 5. syyskuuta 2017. Uudistuneeseen tuomaristoon kuuluvat Tomi Björck, Sara La Fountain ja Henri Alén.


title: Junior MasterChef Suomi

text:
Kilpailijat
Kilpailijat


title: Tauno Saarela

text: Tauno Saarela (s. 1952) on suomalainen valtiotieteen tohtori, dosentti ja Helsingin yliopiston poliittisen historian lehtori. Hän on tutkinut suomalaista ja kansainvälistä työväenliikettä ja kommunismia. Saarela väitteli tohtoriksi vuonna 1996, väitöskirjan aiheena oli suomalaisen kommunismin synty 1918-1923.


title: MasterChef VIP

text: MasterChef VIP on ohjelma, jossa 18 julkisuuden henkilöä kokkaa MasterChef VIP kisan voitosta. MasterChef VIP kisan voittaja saa palkinnoksi 5 000 euron rahasumman, jonka hän luovuttaa itse valitsemaansa hyväntekeväisyyskohteeseen. Juontajina ja tuomareina toimivat Tomi Björck ja Henri Alén. Ensimmäinen tuotantokausi alkoi Nelonen-kanavalla 10. helmikuuta 2015.


title: MasterChef VIP

text: Kilpailijat


title: Liikola

text: Liikola oli Kivennavan pitäjän kylä Kivennapa-Kanneljärvi maantien varressa. Liikolassa oli talvisodan alkaessa parikymmentä taloa. Kylää kutsuttiin myös Keski-Voipeelaksi tai Hyyteläksi, jotta sitä ei sekoitettaisi pitäjänrajan toisella puolella olevaa Kanneljärven Liikolaan. Tuota Kanneljärven Liikolaa, joka oli selvästi suurempi kylä, kutsuttiin samasta syystä Turkkilaksi. Kivennavan Liikola oli yksi Kolmikyläksi nimitetyn kylärykelmän kokonaisuudesta. Muut olivat Voipiala eli Etu-Voipeela ja Kaukolempiälä eli Perä-Voipeela.


title: Liikola

text: Nykyisin näistä kolmesta kylästä asutusta on vain Kaukolempiälässä. Liikolan kohdalla on peltoaukea ja tienristeys. Risteyksestä lähtevä pitkähkö hiekkatie johtaa pellon halki ja metsän läpi yksittäiselle maatilalle, mutta Liikolan kylän kohdalla asutusta ei ole.


title: Lintula (Kivennapa)

text: Lintula (vuodesta 1948 ) oli ennen toista maailmansotaa Suomeen kuulunut kylä Kivennavalla Karjalankannaksella. Sodan jälkeen se jäi Neuvostoliitolle luovutetulle alueelle ja kuuluu nykyisin Venäjälle.


title: Lintula (Kivennapa)

text: Lintulassa toimi ennen sotaa Lintulan luostari, joka oli Suomen ainoa kreikkalaiskatolinen naisluostari. Luostarin perusti venäläinen salaneuvos Feodor Neronov vuonna 1894. Se sijaitsi 14 km Terijoen asemalta koilliseen Lintulanjoen varressa. Sitä ympäröi Lintulan entisen lahjoitusmaa alueen samanniminen hovitila. Luostari oli kylän keskipiste ja se lahjoitusmaa historioineen vaikutti syvästi kylän elämään.


title: Lintula (Kivennapa)

text: Lintulan Terosenmäellä luostarin alueesta Terijoelle päin asui ennen talvisodan syttymistä jokunen pienviljelijätilallinen, seppä, kauppias ja autoilija. Yhteensä taloja oli alle kymmenen. Erillään luostarista sijaitsi vielä mylly ja saha, jonka yhteydessä oli myös asuinrakennuksia. Varsinaisessa Lintulan luostarissa elettiin hyvin eristettyä elämää erillään Lintulan pienestä kylästä.


title: Serbian sosialistinen puolue

text: Serbian sosialistinen puolue (, lyh. СПС, "SPS") on serbialainen poliittinen puolue. Puolueen perusti 17. heinäkuuta 1990 Slobodan Milošević.


title: Amerikan Suometar

text: Amerikan Suometar oli luterilaisen Suomi-Synodin Michiganin Hancockissa vuosina 1899–1962 julkaisema amerikansuomalainen sanomalehti.